polyglot-tagger/wikipedia-language-snippets-filtered huggingface dataset:
ಟಿಕೊ ಟಾರೆಸ್‌ ಮತ್ತು ಡೇವಿಡ್‌ ಬ್ರಾಯನ್‌‌‌ರ ಸಹಾಯದೊಂದಿಗೆ ಸಾಂಬೋರ ಸ್ಟ್ರೇಂಜರ್‌ ಇನ್‌ ದಿಸ್‌ ಟೌನ್‌ ಎಂಬ ಏಕವ್ಯಕ್ತಿ ಆಲ್ಬಮ್‌ಅನ್ನು 1991ರಲ್ಲಿ ಬಿಡುಗಡೆ ಮಾಡಿದರು. ಈ ಆಲ್ಬಮ್‌ನ "ಮಿ.ಬ್ಲೂಸ್‌ಮನ್‌" ಹಾಡಿನಲ್ಲಿ ಎರಿಕ್‌ ಕ್ಲಾಪ್‌ಟನ್‌ ಅವರು ವಿಶೇಷವಾಗಿ ಕಾಣಿಸಿಕೊಂಡರು. ದಕ್ಷಿಣ ಅಮೆರಿಕಾದ ಒಂದು ಪರಾವಲಂಬಿಯಿಂದ ಬಂದ ಅನಾರೋಗ್ಯದ ಕಾರಣ ಆಸ್ಪತ್ರೆಯಲ್ಲಿ ದಾಖಲಾಗಿದ್ದ ಡೇವಿಡ್‌ ಬ್ರಾಯನ್‌‌‌ ಅವರು ನಂತರ ಆ ವರ್ಷದ ಒಳ್ಳೆಯ ದಿನಗಳಲ್ಲಿ ಭಯಾನಕ ಸಿನಿಮಾ ದ ನೆದರ್‌ವರ್ಲ್ಡ್ ಗೆ ಹಾಡನ್ನು ಹಾಡಿದರು. ಅಲೆಕ್‌ ಜಾನ್‌ ಸಚ್‌ ತನ್ನ ಮೋಟಾರುಗಾಡಿಯಿಂದ ಬಿದ್ದದ್ದರಿಂದ ತನ್ನ ಬಾಸ್‌ ನುಡಿಸುವ ಕೈಗೆ ಪೆಟ್ಟುಮಾಡಿಕೊಂಡನು, ಇದರಿಂದ ಅವನು ತನ್ನ ವಾದ್ಯವನ್ನು ಸಂಪೂರ್ಣ ಬೇರೆಯೇ ರೀತಿಯಲ್ಲಿ ಹಿಡಿದುಕೊಂಡು ನುಡಿಸಬೇಕಾಯಿತು.
ಆಗಸ್ಟ್‌ 1986ರಲ್ಲಿ ಸ್ಲಿಪರಿ ವೆನ್‌ ವೆಟ್‌ ಬಿಡುಗಡೆಯಾದಾಗ, ಬಾನ್‌ ಜೊವಿ 38 ಸ್ಪೆಷಲ್‌ನ ಸಹ ಕಲಾವಿದರಾಗಿದ್ದರು. 1986ರ ಅಂತ್ಯದಲ್ಲಿ, ಬಾನ್‌ ಜೊವಿ ಅಮೆರಿಕಾದ ಅನೇಕ ಪ್ರಮುಖ ಸ್ಥಳಗಳಿಗೆ ಆರು ತಿಂಗಳಿಗೆ ದಿನಾಂಕಗಳನ್ನು ಗೊತ್ತುಮಾಡಿಕೊಂಡಿದ್ದರು. 1987 ಆಗಸ್ಟರಲ್ಲಿ, "ಮಾನ್ಸ್ಟರ್ಸ್‌ ಆಫ್‌ ರಾಕ್‌" ಹಬ್ಬದ ಪ್ರಮುಖ ಆಕರ್ಷಣೆಯಾದರು. ಇವರ ಪ್ರದರ್ಶನಗಳ ಅಂತ್ಯದ ವೇಳೆ, ಡೀ ಸ್ನಿಡೆರ್‌, ಬ್ರೂಸ್‌ ಡಿಕಿನ್‌ಸನ್‌ ಮತ್ತು ಪಾಲ್‌ ಸ್ಟಾನ್‌ಲೇ "ವೀ ಆರ್ ಎನ್‌ ಅಮೆರಿಕನ್‌ ಬ್ಯಾಂಡ್‌" ಎಂಬುದನ್ನು ಪ್ರದರ್ಶಿಸಲು ಇವರ ಜೊತೆಗೂಡಿದ್ದರು. ಇವರ ಬ್ಯಾಂಡ್‌ ವರ್ಷಾಂತ್ಯದಲ್ಲಿ $28,400,000 ಲಾಭವನ್ನು ಗಳಿಸುವುದರೊಂದಿಗೆ ತಮ್ಮ "ಟೂರ್‌ ವಿದೌಟ್‌ ಎಂಡ್‌" ನಲ್ಲಿ 130 ಪ್ರದರ್ಶನಗಳಲ್ಲಿ ಪ್ರಮುಖರಾಗಿ ಭಾಗವಹಿಸಿದ್ದರು.
1985ರಲ್ಲಿ, ಬಾನ್‌ ಜೊವಿಯ ಎರಡನೇ ಆಲ್ಬಮ್‌ 7800 ಫ್ಯಾರನೈಟ್‌ ಬಿಡುಗಡೆಯಾಯಿತು. ಈ ಆಲ್ಬಮ್‌, ಆತ ಅಂದುಕೊಂಡಷ್ಟು ಚೆನ್ನಾಗಿ ಮಾರಾಟವಾಗದಿದ್ದರೂ, ಬಾನ್‌ ಜೊವಿ ಮತ್ತೆ ರಸ್ತೆಗಿಳಿದು ಪ್ರಯಾಣ ಬೆಳೆಸಲು ಅನುವು ಮಾಡಿಕೊಟ್ಟಿತು. ಏಪ್ರಿಲ್‌ ಮತ್ತು ಮೇ 1985, ಬಾನ್‌ ಜೊವಿ ಯೂರೋಪ್‌ ಮತ್ತು ಜಪಾನ್‌ನಲ್ಲಿ ಪ್ರಮುಖನಾಗಿ ಕಾಣಿಸಿಕೊಂಡ. ಮೇನಲ್ಲಿ, ‌ಅನ್ನು ಬೆಂಬಲಿಸುತ್ತ ಈ ಬ್ಯಾಂಡ್ ಯುಎಸ್‌ನಲ್ಲಿ ಆರು ತಿಂಗಳ ಕಾರ್ಯಕ್ರಮಗಳನ್ನು ಮಾಡಿತು. ಆ ಕಾರ್ಯಕ್ರಮಗಳ ನಡುವೆಯೇ ಟೆಕ್ಸಾಸ್‌ ಜ್ಯಾಮ್‌ ಮತ್ತು ಕ್ಯಾಸಲ್‌ ಡಾನಿಂಗ್‌ಟನ್‌ನ ಮಾಸ್ಟರ್ಸ್‌ ಆಫ್‌ ರಾಕ್‌ ಕನ್ಸರ್ಟ್ಸ್‌ನಲ್ಲಿ ಕಾಣಿಸಿಕೊಂಡರು. 1985ರಲ್ಲಿ ಮೊಟ್ಟಮೊದಲ ಫಾರ್ಮ್‌ ಏಡ್‌ನಲ್ಲಿ ಜಾನ್‌ ಬಾನ್‌ ಜೊವಿ ಏಕವ್ಯಕ್ತಿ ಪ್ರದರ್ಶನವನ್ನೂ ನೀಡಿದ.
ಭಾರತದಲ್ಲಿ ಶುರುವಾದ ಪ್ರಪಂಚ ಪರ್ಯಟನೆ, ದಕ್ಷಿಣ ಆಫ್ರಿಕಾದಲ್ಲಿ ತಮ್ಮ ಪ್ರಪ್ರಥಮ ಪ್ರದರ್ಶನವನ್ನು ನೀಡುವ ಮೊದಲು, ಬ್ಯಾಂಡ್‌ಅನ್ನು ಏಷ್ಯಾ, ಯೂರೋಪ್‌, ಆಸ್ಟ್ರೇಲಿಯಾ ಮತ್ತು ದಕ್ಷಿಣ ಅಮೆರಿಕಾಗಳಿಗೆ ಕರೆದೊಯ್ಯಿತು. ಜೂನ್‌ 1995ರಲ್ಲಿ, ಬಾನ್‌ ಜೊವಿಗಾಗಿ ಲಂಡನ್‌, ಇಂಗ್ಲೆಂಡ್‌‌ನ ಐತಿಹಾಸಿಕ ವೆಂಬ್ಲೇ ಸ್ಟೇಡಿಯಮ್‌ ನಲ್ಲಿ ಮೂರು ರಾತ್ರಿಗಳಿಗೆ ಎಲ್ಲಾ ಟಿಕೆಟ್‌ಗಳು ಮಾರಾಟಮಾಡಿದ್ದು ಅವರ ವೃತ್ತಿಯ ಪರಕಾಷ್ಠೆ. ಸಾಲುಗಟ್ಟಿದ್ದ ವಿಮರ್ಶಕರ ಜೊತೆಗೇ, ಗ್ರ್ಯಾಮಿ ನಾಮಾಂಕಿತ ಬಾನ್‌ ಜೊವಿ: ಲೈವ್‌ ಫ್ರಮ್‌ ಲಂಡನ್‌ , ವಿಡಿಯೋದಲ್ಲಿ ಬ್ಯಾಂಡ್‌ನ ವಿಶಿಷ್ಟ ಸ್ವರೂಪವನ್ನು ದಾಖಲಿಸಲಾಯಿತು. ’ದೀಸ್‌ ಡೇಸ್‌’ ಟೂರ್‌ನಲ್ಲಿ ಬಾನ್‌ ಜೊವಿ 35 ದೇಶಗಳಿಗೆ ಭೇಟಿಕೊಟ್ಟಿತು ಮತ್ತು 126 ಪ್ರದರ್ಶನಗಳನ್ನು ನೀಡಿತು.
1990ರಲ್ಲಿ ಬಿಡುಗಡೆಯಾದ ಈ ಆಲ್ಬಮ್‌, ಎಲ್ಟನ್‌ ಜಾನ್‌, ಲಿಟಲ್‌ ರಿಚರ್ಡ್‌ ಮತ್ತು ಜೆಫ್‌ ಬೆಕ್‌ರಂತಹ ವಿಶೇಷ ಅತಿಥಿಗಳನ್ನು ಒಳಗೊಂಡಿತ್ತು. ಆಲ್ಬಮ್‌ ವಾಣಿಜ್ಯಾತ್ಮಕವಾಗಿ ಲಾಭ ಮಾಡಿತು ಮತ್ತು ಸಕಾರಾತ್ಮಕ ವಿಮರ್ಶೆಗಳನ್ನು ಪಡೆಯಿತು. "ಬ್ಲೇಜ್‌ ಆಫ್‌ ಗ್ಲೋರಿ‌" ಎನ್ನುವ ಟೈಟಲ್‌ ಗೀತೆ ಅಮೇರಿಕಾ ಸಂಯುಕ್ತ ಸಂಸ್ತಾನದಲ್ಲಿ #1 ಬಾರಿಸಿತು. ಆ ವರ್ಷ "ಬ್ಲೇಜ್‌ ಆಫ್‌ ಗ್ಲೋರಿ" ಅಮೆರಿಕನ್‌ ಮ್ಯೂಸಿಕ್‌ ಅವಾರ್ಡ್ಸ್‌ನಲ್ಲಿ ಅತ್ಯುತ್ತಮ ಪಾಪ್‌/ರಾಕ್‌ ಏಕಗೀತೆ ಗಾಗಿ ಪ್ರಶಸ್ತಿಯನ್ನು ಪಡೆಯಿತು ಮತ್ತು ಗೋಲ್ಡನ್‌ ಗ್ಲೋಬ್‌ಅನ್ನು ಕೂಡ ಪಡೆಯಿತು. ಈ ಹಾಡು ಬೊ‌ನ್‌ ಜಾನ್‌ ಜೊವಿಯನ್ನು ಅಕ್ಯಾಡೆಮಿ ಅವಾರ್ಡ್‌ ಮತ್ತು ಗ್ರ್ಯಾಮಿ ಪ್ರಶಸ್ತಿಗಳಿಗೆ ನಾಮಾಂಕಿತನನ್ನಾಗಿ ಕೂಡ ಮಾಡಿತು.
ಜಾನ್‌ ಬೊವಿಯನ್ನು, ಈ ಎಲ್ಲಾ ಭೌತಿಕ ಯಶಸ್ಸನ್ನು ಅವರು ಹೇಗೆ ಸ್ವೀಕರಿಸುತ್ತಾರೆಂದು ಕೇಳಿದಾಗ, "ಎಲ್ಲವೂ ದೊಡ್ಡದು, ಮತ್ತದು ದ್ವಿಗುಣ ವೇಗದಲ್ಲಿ ಚಲಿಸುತ್ತದೆ. ನಿಮ್ಮನ್ನು ಎರಡು ಪಟ್ಟು ಹೆಚ್ಚಿಗೆ ಗುರುತಿಸಲಾಗುತ್ತದೆ. ಇದು ಇನ್ನೂ ದೊಡ್ಡದು, ಪ್ರಪಂಚ ಇನ್ನೂ ದೊಡ್ಡದಾಗುತ್ತದೆ. ನೀವು ಹೆಚ್ಚಿನ ರೆಕಾರ್ಡ್‌ಗಳನ್ನು ಮಾರಬೇಕಾಗುತ್ತದೆ, ದೊಡ್ಡದಾಗಿರಬೇಕಾಗುತ್ತದೆ. ನೀವು ಬುದ್ಧಿವಂತರಾಗುತ್ತೀರಿ ಮತ್ತು ವ್ಯವಹಾರವನ್ನು ಇನ್ನೂ ಸ್ವಲ್ಪ ತಿಳಿದುಕೊಳ್ಳುತ್ತೀರಿ, ಹಾಗಾಗಿ ಅದು ಹೆಚ್ಚಿನ ಜವಾಬ್ದಾರಿ. ನೀವು ಈಗ ಅದನ್ನ ಅರ್ಥಮಾಡಿಕೊಳ್ಳುತ್ತೀರಿ, ಮತ್ತು ಪ್ರತಿಯೊಂದೂ ಸರಿಯಾಗಿ ನಡೆದುಕೊಂದು ಹೋಗುತ್ತಿದೆ ಎಂಬುದನ್ನು ನೀವು ಗಮನಿಸಬೇಕಾಗುತ್ತದೆ " ಎಂದರು.
ಬಾನ್‌ ಜೊವಿ 1999ರಲ್ಲಿ ಎಡ್‌ಟಿವಿ ಗಾಗಿ "ರಿಯಲ್‌ ಲೈಫ್‌" ಹಾಡನ್ನು ರೆಕಾರ್ಡ್‌ ಮಾಡಲು ಮತ್ತೆ ಸೇರಿತು, ಆದರೆ ಬ್ರಾಯನ್‌‌‌ ತನ್ನ ಬೆರಳಿಗೆ ಬಲವಾಗಿ ಪೆಟ್ಟುಮಾಡಿದ್ದ ಅಪಘಾತದಿಂದ ಸುಧಾರಿಸಿಕೊಳ್ಳುತ್ತಿದ್ದನಾದ್ದರಿಂದ ಪಾಲ್ಗೊಳ್ಳಲಿಲ್ಲ. 1999ರಲ್ಲಿ ಬಾನ್‌ ಜೊವಿ "ಸೆಕ್ಸ್‌ ಸೆಲ್ಸ್‌" ಎಂಬ ಹೊಸ ಆಲ್ಬಮ್‌ಅನ್ನು ಹೊರತರಲು ಸಿದ್ಧನಾಗಿದ್ದ, , ಆದರೆ ಆ ಅಲ್ಬಮ್‌ಅನ್ನು ನಿಲ್ಲಿಸಲಾಯಿತು ಮತ್ತು ಅದಕ್ಕಾಗಿ ಬರೆದಿದ್ದ 30ಕ್ಕೂ ಹೆಚ್ಚಿನ ಗೀತೆಗಳಲ್ಲಿ ಕೇವಲ 3 ಗೀತೆಗಳನ್ನು ಕ್ರಷ್‌ ನಲ್ಲಿ ಉಪಯೋಗಿಸಿಕೊಳ್ಳಲಾಯಿತು. (ರಿಯಲ್‌ ಲೈಫ್‌ ವಿಡಿಯೋದಲ್ಲಿ ಈ ಆಲ್ಬಮ್‌ನ ಕೆಲವ್ಯ್ ಪೋಸ್ಟರ್‌ಗಳನ್ನು ನೋಡಬಹುದು).
ಕೀಪ್‌ ದ ಫೇಯ್ತ್‌ ಅಂತಾರಾಷ್ಟ್ರೀಯವಾಗಿ ಪ್ರಸಿದ್ಧಿಗಳಿಸಿದ ಆರು ಏಕಗೀತೆಗಳನ್ನು ಒಟ್ಟುಗೂಡಿಸಿತು ಮತ್ತು ಪ್ರಪಂಚದಾದ್ಯಂತ ಒಂಭತ್ತು ಮಿಲಿಯನ್‌ಗೂ ಹೆಚ್ಚಿನ ಪ್ರತಿಗಳನ್ನು ಮಾರಾಟಮಾಡಿತು. ಬಾನ್‌ ಜೊವಿಯ ಧ್ವನಿಯು 90ರ ದಶಕದ ಸಂಗೀತ ದೃಶ್ಯಕ್ಕೆ ರೂಪಾಂತರಗೊಳ್ಳುತ್ತಿದ್ದಂತೆಯೇ ಅವರ ಚಹರೆಯನ್ನೇ ಬದಲಾಯಿಸಿತು. ಜಾನ್‌ ಬಾನ್‌ ಬೊವಿ ಕೂದಲನ್ನು ಕತ್ತರಿಸಿಕೊಂಡಾಗ ಸಿಎನ್‌ಎನ್‌ ನಲ್ಲಿ ದೊಡ್ಡ ಸುದ್ದಿಯಾಯಿತು. ಆಲ್ಬಮ್‌ನ ಟೈಟಲ್‌ ಹಾಡನ್ನು ಮೊದಲು ಬಿಡುಗಡೆ ಮಾಡಲಾಯಿತು, ನಂತರ "ಬೆಡ್‌ ಆಫ್‌ ರೋಸಸ್‌" ಬಿಡುಗಡೆಯಾಯಿತು, ಇದು ಅಮೇರಿಕಾ ಸಂಯುಕ್ತ ಸಂಸ್ತಾನದಲ್ಲಿ ಪ್ರಮುಖ ಟಾಪ್‌ 10 ಗೀತೆಯಾಯಿತು.
1990 ಮತ್ತು 1992ರ ನಡುವೆ, ಬ್ಯಾಂಡ್‌ನ ಸದಸ್ಯರು ತಮ್ಮದೇ ದಾರಿಯಲ್ಲಿ ಹೋದರು. ಸ್ಲಿಪರಿ ವೆನ್‌ ವೆಟ್‌ ಮತ್ತು ನ್ಯೂಜೆರ್ಸಿ ಎರಡೂ ಆಲ್ಬಮ್‌ನ ರೆಕಾರ್ಡಿಂಗ್‌ನ ದಣಿವು ಮತ್ತು ಪ್ರತಿಯೊಂದು ಆಲ್ಬಮ್‌ನ ಹಿಂದೆಯೇ ಪ್ರಪಂಚಪರ್ಯಟನೆ ಮಾಡಿದ ದಣಿವು ಸದಸ್ಯರ ಮೇಲೆ ತನ್ನ ಪರಿಣಾಮವನ್ನು ಬೀರಿತ್ತು. ಆಗಿನಿಂದ ಬ್ಯಾಂಡ್‌, ನ್ಯೂ ಜೆರ್ಸಿಯ ಪ್ರಯಾಣದ ನಂತರ ತಮ್ಮ ನಡುವೆ ’ಗುಡ್‌ ಬೈ’ ಎಂಬುದೇ ಇರಲಿಲ್ಲ ಎನ್ನುತ್ತಾರೆ. ಇದನ್ನು ಮುಗಿಸಿದ ನಂತರ, ಬ್ಯಾಂಡ್‌ ತನ್ನದೇ ರೀತಿಯಲ್ಲಿ ಸುಧಾರಿಸಿಕೊಳ್ಳತೊಡಗಿತು ಮತ್ತು ಹೊಸ ಆಲ್ಬಮ್‌ ಮಾಡಲು ಯಾವ ಆಸೆಯನ್ನು ತೋರಿಸಲಿಲ್ಲ.
ಅವರ ಹೊಸ ನಿರ್ವಾಹಕ ಡಾಕ್‌ ಮ್ಯಾಕ್‌ಘೀ ಅವರ ಸಹಾಯದಿಂದ ತಮ್ಮ ಬ್ಯಾಂಡ್‌ನ ಮೊದಲ ಆಲ್ಬಮ್‌, ಬಾನ್‌ ಜೊವಿ ಯನ್ನು, ಜನವರಿ 21, 1984ರಂದು ಬಿಡುಗಡೆ ಮಾಡಿದರು. ಬ್ಯಾಂಡ್‌ನ ಮೊದಲ ಏಕಗೀತೆ "ರನ್‌ಅವೇ" ಕೂಡ ಈ ಆಲ್ಬಮ್‌ನಲ್ಲಿ ಇತ್ತು. ತಂಡವು ತನ್ನ ಝೆಡ್‌ ಝೆಡ್‌ ಟಾಪ್‌ ಮ್ಯಾಡಿಸನ್‌ ಸ್ಕ್ವೇರ್‌ ಗಾರ್ಡನ್‌ನಲ್ಲಿ , ಮತ್ತು ಸ್ಕಾರ್ಪಿಯಾನ್ಸ್‌ ಮತ್ತು ಕಿಸ್‌ಗಳು ಯುಎಸ್‌ ಮತ್ತು ಯುರೋಪ್‌ನಲ್ಲಿ ಬಿಡುಗಡೆಯಾಗುವುದನ್ನು ಕಂಡಿತು. ಅವರು ಪ್ರಸಿದ್ಧ ದೂರದರ್ಶನ ಕಾರ್ಯಕ್ರಮ ಅಮೆರಿಕನ್‌ ಬ್ಯಾಂಡ್‌ಸ್ಟ್ಯಾಂಡ್‌ ನಲ್ಲಿ ಕೂಡ ಕಾಣಿಸಿಕೊಂಡರು.
ಡೇವಿಡ್‌ ಬ್ರಾಯನ್‌‌‌ ವೈದ್ಯಕೀಯ ಓದುವುದಕ್ಕೋಸ್ಕರ ತಾವು ಮತ್ತು ಬಾನ್‌ ಜೊವಿ ಸ್ಥಾಪಿಸಿದ್ದ ಬ್ಯಾಂಡ್‌ಅನ್ನು ಬಿಟ್ಟುಬಿಟ್ಟಿದ್ದರು. ಕಾಲೇಜಿನಲ್ಲಿದ್ದಾಗ, ತಾನು ಸಂಗೀತವನ್ನೇ ಪೂರ್ಣಪ್ರಮಾಣದಲ್ಲಿ ಮುಂದುವರೆಸಬೇಕೆಂದು ಅರಿವಾಯಿತು, ಈತನನ್ನು ಜುಲಿಯಾರ್ಡ್‌ ಸ್ಕೂಲ್‌ - ನ್ಯೂಯಾರ್ಕ್‌ನ ಸಂಗೀತ ಶಾಲೆ - ಇಲ್ಲಿ‌ಗೆ ಸೇರಿಸಿಕೊಳ್ಳಲಾಯಿತು. ಬಾನ್‌ ಜೊವಿ ತನ್ನ ಸ್ನೇಹಿತನಿಗೆ ಕರೆ ಮಾಡಿ ಒಂದು ಬ್ಯಾಂಡ್‌ಅನ್ನು ಕಟ್ಟುತ್ತಿದ್ದೇನೆ ಹಾಗೂ ಧ್ವನಿಮುದ್ರಣ ವ್ಯವಹಾರವೊಂದು ಕೈಗೆ ಸಿಗುವ ಹಾಗಿದೆ ಎಂದು ಹೇಳಿದಾಗ, ಬ್ರಾಯನ್‌‌ ತನ್ನ ಓದನ್ನು ನಿಲ್ಲಿಸಿ, ಬಾನ್ ಜೊವಿಯ ತಂಡವನ್ನು ಅನುಸರಿಸಿದನು.
ಜಾನ್‌ ಬಾನ್‌ ಜೊವಿಗೆ ನಟನೆಯ ಹುಚ್ಚೂ ಹಿಡಿದಿತ್ತು. ಒಂದೆರಡು ಸಿನಿಮಾಗಳಲ್ಲಿ ನಾಯಕನ ಪಾತ್ರದಲ್ಲಿಯೂ ಕಾಣಿಸಿಕೊಂಡರು. ಸಿನಿಮಾ ಶೂಟಿಂಗ್‌ಗಳ ನಡುವೆ ಬಿಡುವು ಸಿಕ್ಕಾಗ, ಜಾನ್‌ ತನ್ನ ಎರಡನೇ ಆಕವ್ಯಕ್ತಿ ಆಲ್ಬಮ್‌ ಆಗುವ ಗೀತೆಗಳನ್ನು ಬರೆದನು, ಇದು 1997ರಲ್ಲಿ ಡೆಸ್ಟಿನೇಷನ್‌ ಎನಿವೇರ್ ಆಯಿತು. ಆಲ್ಬಮ್‌ನ ಬಿಡುಗಡೆಯ ಸಮಯದಲ್ಲಿ, ಅದರ ಹಾಡುಗಳನ್ನೇ ಆಧರಿಸಿದ ಅದೇ ಹೆಸರಿನ ಒಂದು ಕಿರುಚಿತ್ರವನ್ನು ತೆಗೆಯಲಾಯಿತು; ಜಾನ್‌ ಬಾನ್‌ ಜೊವಿ, ಡೆಮಿ ಮೂರ್‌, ಕೆವಿನ್‌ ಬೆಕೊನ್‌ ಮತ್ತು ವೂಫಿ ಗೋಲ್ಡ್‌ಬರ್ಗ್‌ ಇದರ ತಾರಾಗಣದಲ್ಲಿದ್ದರು.
ನ್ಯೂಯಾರ್ಕ್ ಪ್ರದೇಶದಲ್ಲಿ ಹಾಡು ಪ್ರಸಾರವಾಗಲಾರಂಭಿಸಿತು, ಆನಂತರ ಪ್ರಮುಖ ಮಾರುಕಟ್ಟೆಯಲ್ಲಿನ ಇತರೆ ಸೋದರ ಸ್ಟೇಷನ್‌ಗಳು ಈ ಹಾಡನ್ನು ಎತ್ತಿಕೊಂಡವು. 1983ರ ಮಾರ್ಚ್‌ನಲ್ಲಿ ಜೊವಿ ಡೇವಿಡ್ ಬ್ರಾಯನ್‌‌‌‌ರನ್ನು ಆಹ್ವಾನಿಸಿದರು, ಡೇವಿಡ್ ಅಲೆಕ್ ಜಾನ್ ಸಚ್‌ರನ್ನು ಕರೆದರು ಮಾಜಿ-ಫ್ಯಾಂಟಮ್‌ನ ಒಪೇರಾ ಮತ್ತು ಅನುಭವಸ್ಥ ಡ್ರಮ್‌ ವಾದಕ ಟಿಕೋ ಟಾರೆಸ್‌ರನ್ನು ಆಹ್ವಾನಿಸಿದರು (ಬಿ. ಹೆಕ್ಟರ್‌ ಸ್ಯಾಮುಯಲ್‌ ಜಾನ್‌ ಟಾರೆಸ್‌, 7 ಅಕ್ಟೋಬರ್‌ 1953, ನ್ಯೂ ಯಾರ್ಕ್‌ ನಗರ).
ಅಕ್ಟೋಬರ್‌ 1991ರಲ್ಲಿ, ಬ್ಯಾಂಡ್‌ ತನ್ನ ಮುಂದಿನ ಯೋಜನೆಗಳನ್ನು ನಿರ್ಧರಿಸುವುದಕ್ಕೋಸ್ಕರ ಸಂತ ಥಾಮಸ್‌ನ ಕೆರಿಬಿಯನ್‌ ದ್ವೀಪಗಳಿಗೆ ಹೋದರು. ತಮ್ಮ ಅಭಿಪ್ರಾಯಭೇದಗಳನ್ನು ನಿರ್ವಹಿಸುವುದಕ್ಕೋಸ್ಕರ, ಯಾರೂ ಅಡ್ಡಿಪಡಿಸದಂತೆ ಪ್ರತಿಯೊಬ್ಬರಿಗೂ ತಮ್ಮ ಭಾವನೆಗಳನ್ನು ಹೇಳಿಕೊಳ್ಳಲು ಅವಕಾಶಕೊಡಬೇಕೆಂದು ನಿರ್ಧರಿಸಿದರು. ತಮ್ಮ ಸಮಸ್ಯೆಗಳನ್ನು ಬಗೆಹರಿಸಿಕೊಂಡ ನಂತರ, ಜನವರಿ 1992ರಲ್ಲಿ ಬಾಬ್‌ ರಾಕ್‌ನೊಂದಿಗೆ ಬ್ಯಾಂಡ್‌ನ ಐದನೇ ಆಲ್ಬಮ್‌ ಮೇಲೆ ಕೆಲಸ ಮಾಡಲು ವ್ಯಾಂಕೋವರ್‌ ಲಿಟಲ್‌ ಮೌಂಟೇನ್‌ ಸ್ಟುಡಿಯೋಗೆ ವಾಪಾಸಾದರು.
1987ರಲ್ಲಿ, ಬಿಲ್‌ಬೋರ್ಡ್‌ ಸ್ಲಿಪರಿ ವೆನ್‌ ವೆಟ್‌ ಗೆ ವರ್ಷದ ಅತಿ ಹೆಚ್ಚು ಮಾರಾಟವಾದ ಆಲ್ಬಮ್‌ ಎಂದು ಬಿರುದು ನೀಡಿತು ಮತ್ತು "ಲಿವಿಂಗ್‌ ಆನ್‌ ಎ ಪ್ರೇಯರ್‌" ಎಂಬ ಆಲ್ಬಮ್‌ ಅತ್ಯುತ್ತಮ ರಂಗ ಪ್ರದರ್ಶನಕ್ಕಾಗಿ ಎಂಟಿವಿ ವಿಡಿಯೋ ಮ್ಯೂಸಿಕ್‌ ಅವಾರ್ಡ್‌ಅನ್ನು ಪಡೆದುಕೊಂಡಿತು. ಅಮೆರಿಕನ್‌ ಮ್ಯೂಸಿಕ್‌ ಅವಾರ್ಡ್ಸ್‌‌ನಲ್ಲಿ ಅತ್ಯುತ್ತಮ ಪಾಪ್/ರಾಕ್‌ ಬ್ಯಾಂಡ್‌ ಎಂಬ ಪ್ರಶಸ್ತಿಯನ್ನು ಗಳಿಸಿತು ಮತ್ತು ಅತ್ಯುತ್ತಮ ರಾಕ್‌ ತಂಡ ಎಂಬ ಪ್ರಶಸ್ತಿಯನ್ನು ಪೀಪಲ್ಸ್‌ ಚಾಯ್ಸ್‌ ಅವಾರ್ಡ್ಸ್‌ ನಲ್ಲಿ ಪಡೆದುಕೊಂಡಿತು.
1987ರಲ್ಲಿ ಈ ತಂಡದ ಯಶಸ್ಸನ್ನು ಗಮನಿಸಿ, ಜಾನ್‌ ಬಾನ್‌ ಬೊವಿ ಮತ್ತು ರಿಚೀ ಸಂಬೋರಾ ಅವರನ್ನು ಚೆರ್‌ ರ ಸ್ವ-ನಾಮಾಂಕಿತ‘ಕಮ್‌ಬ್ಯಾಕ್‌’ ಆಲ್ಬಮ್‌ ಅನ್ನು ಸಹ-ನಿರ್ಮಾಣ ಮಾಡಬೇಕೆಂದು ಕೇಳಲಾಗಿತ್ತು. ಜಾನ್‌ ಮತ್ತು ರಿಚಿ, ಚೆರ್‌ನ ಏಕಗೀತೆ "ವೀ ಆಲ್‌ ಸ್ಲೀಪ್‌ ಅಲೋನ್‌"ನ ಹಿನ್ನೆಲೆ ಸಂಗೀತವನ್ನು ಜಂಟಿಯಾಗಿ ಬರೆದು ಹಾಡಿದರು ಮತ್ತು ಆಲ್ಬಮ್‌ನ ಅನೇಕ ಟ್ರ್ಯಾಕ್‌ಗಳನ್ನು ನಿರ್ಮಿಸಿದರು, ಆನಂತರ 1989ರಲ್ಲಿ ಚೆರ್‌ನ ಮಲ್ಟಿ-ಪ್ಲ್ಯಾಟಿನಮ್ ಆಲ್ಬಮ್‌ ' ಹಾರ್ಟ್‌ ಆಫ್‌ ಸ್ಟೋನ್‌ ಅನ್ನು ಸಹ-ನಿರ್ಮಾಣ ಮಾಡಿದರು.
ಜಾನ್‌ ಬೊವಿ ಒಂದು ಏಕವ್ಯಕ್ತಿ ಆಲ್ಬಮ್‌ಅನ್ನು ರೆಕಾರ್ಡ್‌ ಮಾಡಿದರು, ಬ್ಲೇಜ್‌ ಆಫ್‌ ಗ್ಲೋರಿ ಎಂದೇ ಪರಿಚಿತವಾದ ಯಂಗ್‌ ಗನ್ಸ್‌ ಚಿತ್ರದ ಸೌಂಡ್‌ ಟ್ರ್ಯಾಕ್ . ಮೂಲತಃ, ಅವನ ಸ್ನೇಹಿತ ಎಮಿಲಿಯೊ ಎಸ್ಟೆವೆಜ್‌ನಿಂದ ತನ್ನ ಬಿಲ್ಲಿ ದ ಕಿಡ್‌‌ ಸ್ಕ್ವೀಲ್‌ ಗೆ "ವಾಂಟೆಡ್‌ ಡೆಡ್‌ ಆರ್‌ ಅಲೈವ್‌"ಅನ್ನು ಹಾಡಲು ಆಹ್ವಾನಿತನಾದ ಬಾನ್‌ ಜೊವಿ ಸಿನಿಮಾಕ್ಕೆ ಹೊಸದೊಂದು ಸಂಕೇತಗೀತೆಯನ್ನು ಸಂಯೋಜಿಸಿಬಿಟ್ಟಿದ್ದ ಮತ್ತು ತನ್ನ ಮೊದಲ ಏಕವ್ಯಕ್ತಿ ಆಲ್ಬಮ್‌ಅನ್ನು ಕೊಟ್ಟಿದ್ದ.
ಬಿಡುವಿಲ್ಲದ ಪ್ರಯಾಣವು ಬ್ಯಾಂಡ್‌ ಮೇಲೆ ತನ್ನ ಪ್ರಭಾವವನ್ನು ಬೀರುತ್ತಿತ್ತು. ನ್ಯೂಜೆರ್ಸಿ ಪ್ರಯಾಣ ಮುಗಿಯುವ ಹೊತ್ತಿಗೆ, ಬಾನ್‌ ಜೊವಿ 16 ತಿಂಗಳುಗಳ ಗೋಷ್ಠಿಯನ್ನು ಯಶಸ್ವಿಯಾಗಿ ಮುಗಿಸಿಯಾಗಿತ್ತು, ಮತ್ತು ಬ್ಯಾಂಡ್‌ನ ಸದಸ್ಯರು ಭೌತಿಕವಾಗಿ, ಮಾನಸಿಕವಾಗಿ ಮತ್ತು ಭಾವನಾತ್ಮಕವಾಗಿ ದಣಿದುಹೋಗಿದ್ದರು. ಕಡೆಗೆ, ಮೆಕ್ಸಿಕೋದಲ್ಲಿ ಪ್ರಯಾಣವನ್ನು ಮುಗಿಸಿ, ಮತ್ತು ಭವಿಷ್ಯದ ಬಗ್ಗೆ ಸರಿಯಾದ ಯಾವ ಯೋಜನೆಯು ಇಲ್ಲದೆ, ಬ್ಯಾಂಡ್‌ನ ಸದಸ್ಯರು ಸುಮ್ಮನೆ ಮನೆಗೆ ಹೋದರು.
1982ರ ಮಧ್ಯದಲ್ಲಿ, ಶಾಲೆಯಿಂದ ಹೊರಬಿದ್ದು ಮಹಿಳಾ ಶೂ ಅಂಗಡಿಯಲ್ಲಿ ಅರೆಕಾಲಿಕ ಕೆಲಸ ಮಾಡುತ್ತಿದ್ದ ಜೊವಿ ತನ್ನ ಸಹೋದರ ಟೋನಿ ಬಾಂಗೋವಿ ಸಹ-ಮಾಲೀಕನಾಗಿದ್ದ ಪವರ್ ಸ್ಟೇಷನ್ ಸ್ಟುಡಿಯೋಸ್ ದಲ್ಲಿ ಕೆಲಸ ಗಿಟ್ಟಿಸಿದ. ಬಾನ್‌ ಜೊವಿಯು, ಬಿಲ್ಲಿ ಸ್ಕೇರ್ ನಿರ್ಮಿಸಿದ್ದೂ ಸೇರಿದಂತೆ ಅನೇಕ ಪ್ರದರ್ಶನಗಳನ್ನು ನೀಡಿದ -ಹಾಗೂ ಅವುಗಳನ್ನು ಮುದ್ರಣ ಕಂಪನಿಗಳಿಗೆ ಕಳುಹಿಸಿದ ಆದರೆ ಉತ್ತಮ ಪ್ರಭಾವ ಬೀರಲಾಗಲಿಲ್ಲ.
"ಸ್ಲಿಪರಿ ವೆನ್ ವೆಟ್" ಆಲ್ಬಮ್‌ನ ಯಶಸ್ಸು ಒಂದು ಆಕಸ್ಮಿಕವಲ್ಲವೆಂದು ಸಾಬೀತುಪಡಿಸಲು ನಿಶ್ಚಯಿಸಿದ ಬಾನ್‌ ಜೊವಿ ತಂಡ ತನ್ನ ನಾಲ್ಕನೇ ಆಲ್ಬಮ್‌ ನ್ಯೂಜೆರ್ಸಿ ಯನ್ನು 1988 ಸೆಪ್ಟೆಂಬರ್‌ನಲ್ಲಿ ಬಿಡುಗಡೆಗೊಳಿಸಿತು. ಆ ಆಲ್ಬಮ್‌ ವಾಣಿಜ್ಯದೃಷ್ಟಿಯಿಂದ ಗೆದ್ದಿತು. ನ್ಯೂಜೆರ್ಸಿ ಬಿಲ್‌ಬೋರ್ಡ್‌ 200ರ ಮೇಲೆಯೇ ಸತತವಾಗಿ ನಾಲ್ಕು ವಾರಗಳ ಕಾಲ #1ರಲ್ಲಿ ಇತ್ತು ಮತ್ತು ಯುನೈಟೆಡ್‌ ಸ್ಟೇಟ್ಸ್‌ ಒಂದರಲ್ಲಿಯೇ 7 ಮಿಲಿಯನ್‌ ಪ್ರತಿಗಳನ್ನು ಮಾರಾಟಮಾಡಿತು.
ತನ್ನೆಲ್ಲಾ ಯಶಸ್ಸುಗಳ ನಂತರವೂ ಸಂಗೀತದ ವ್ಯವಹಾರದಿಂದ ಭ್ರಮಿತನಾಗದ ಮತ್ತು ಸದ್ಯದ ಪರಿಸ್ಥಿತಿಯ ಬಗ್ಗೆ ಅತೃಪ್ತಿ ಹೊಂದಿದ್ದ ಜಾನ್‌ ಬಾನ್‌ ಜೊವಿ, 1991ರಲ್ಲಿ ತನ್ನ ಬಹುಕಾಲದ ನಿರ್ವಾಹಕನಾದ ಡಾಕ್‌ ಮ್ಯಾಕ್‌ಗೀ ಸೇರಿದಂತೆ ಆಡಳಿತ ಮಂಡಳಿ, ವ್ಯವಹಾರ ಸಲಹೆಗಾರರು ಮತ್ತು ಮಧ್ಯವರ್ತಿಗಳನ್ನು ಕೆಲಸದಿಂದ ತೆಗೆದುಹಾಕಿದ. ಜಾನ್‌, ಬಾನ್‌ ಜೊವಿ ನಿರ್ವಹಣೆ ಯನ್ನು ಸೃಷ್ಟಿಸುವ ಮೂಲಕ ಎಲ್ಲಾ ನಾಯಕತ್ವದ ಜವಾಬ್ದಾರಿಗಳನ್ನು ತಾನೆ ವಹಿಸಿಕೊಂಡ.
2001ರ ಮೈ ವಿಎಚ್‌1 ಮ್ಯೂಸಿಕ್‌ ಅವಾರ್ಡ್ಸ್‌ನಲಿ ಬ್ಯಾಂಡ್‌ "ಹಾಟೆಸ್ಟ್‌ ನೇರ ಪ್ರದರ್ಶನ" ಪ್ರಶಸ್ತಿಯನ್ನು ಗಳಿಸಿಕೊಂಡಿತು, ಈ ಪ್ರಶಸ್ತಿ ಸಮಾರಂಭದಲ್ಲಿ ಜಾನ್‌ ಬಾನ್‌ ಜೊವಿ ಮತ್ತು ರಿಚೀ ಸಂಬೋರಾ ಜಾರ್ಜ್‌ ಹ್ಯಾರಿಸನ್‌‍ನ ಗೌರವಾರ್ಥ "ಹಿಯರ್‌ ಕಮ್ಸ್‌ ದ ಸನ್‌" ಎಂಬ ಸುಂದರವಾದ ಹಾಡನ್ನು ಹಾಡಿ ರಂಗಮಂದಿರದಲ್ಲಿ ತುಂಬಿದ್ದ ಸಭಿಕರಿಗೆ ಮತ್ತು ಟಿವಿಯಲ್ಲಿ ನೇರ ಪ್ರದರ್ಶನ ನೋಡುತ್ತಿದ್ದ ಪ್ರೇಕ್ಷಕರಿಗೆ ಆಶ್ಚರ್ಯವನ್ನುಂಟುಮಾಡಿದರು.
ಟಿಕೋ ಟೋರೆಸ್ ಕೂಡ ಒಬ್ಬ ಅನುಭವಿ ಸಂಗೀತಗಾರನಾಗಿದ್ದು, ಫ್ಯಾಂಟಮ್ಸ್ ಒಪೆರಾ, ದಿ ಮಾರ್ವೆಲೆಟ್ಸ್ ಮತ್ತು ಚಕ್ ಬೆರಿಯೊಂದಿಗೆ ಧ್ವನಿಮುದ್ರಣ ಮತ್ತು ನೇರ ಕಾರ್ಯಕ್ರಮಗಳಲ್ಲಿ ಹಾಡಿದ್ದರು. ಅವರು 26 ಮುದ್ರಣಗಳಲ್ಲಿ ಕಾಣಿಸಿಕೊಂಡಿದ್ದರು ಮತ್ತು 1980ರಲ್ಲಿ ಪ್ರಸಿದ್ಧ ಏಕಗೀತೆಗಳನ್ನು ನೀಡಿದ ನ್ಯೂಜರ್ಸಿಯ ಬ್ಯಾಂಡ್ ಫ್ರಾಂಕ್‌ ಮತ್ತು ದ ನಾಕ್‌ಔಟ್ಸ್‌ ಜೊತೆಗೆ ಇತ್ತೀಚೆಗೆ ರೆಕಾರ್ಡ್‌ ಮಾಡಿದ್ದರು.
2007 ಜೂನ್ ನಲ್ಲಿ, ಬಾನ್ ಜೊವಿ ತಮ್ಮ ಹತ್ತನೆಯ ಸ್ಟುಡಿಯೊ ಅಲ್ಬಮ್ ಲೋಸ್ಟ್ ಹೈವೆ ಬಿಡುಗಡೆ ಮಾಡಿದರು. ತಂಡದ 2006 ರ ಯಶಸ್ವಿ ಭಾಗ "ಹೂ ಸೇಯ್ಸ್ ಯು ಕಾಂಟ್ ಗೋ ಹೋಮ್" ಜೆನ್ನಿಫರ್ ನೆಟ್ಟಲ್ಸ್ ಜೊತೆಗಿನ ಯುಗಳ ಗೀತೆಯ ನಂತರ, ಈ ಅಲ್ಬಮ್ ತಂಡದ ಅಬ್ಬರದ ಧ್ವನಿಯ ಜೊತೆ ಸ್ವದೇಶದ ಸಂಗೀತದ ಮೇಲೂ ಪ್ರಭಾವವನ್ನುಂಟುಮಾಡಿತು.
ಟೂರ್‌ನಲ್ಲಿದ್ದಾಗ, ಬಾನ್‌ ಜೊವಿ‌ ತಮ್ಮ ಸಂಪೂರ್ಣ ವೃತ್ತಿಜೀವನದ ನೇರ ಪ್ರದರ್ಶನಗಳ ಸಂಕಲನವನ್ನು ಬಿಡುಗಡೆಮಾಡಿದರು : 1985-2001 . ಇದು ಬಾನ್‌ ಜೊವಿಯ ಪ್ರಪ್ರಥಮ ನೇರ ಪ್ರದರ್ಶನಗಳ ಆಲ್ಬಮ್‌. ಬ್ಯಾಂಡ್‌ ತನ್ನ ಮೊದಲಿನ ದಿನಗಳಿಂದ ಈ ಪ್ರದರ್ಶನದವರೆವಿಗೂ ಸಂಗ್ರಹಿಸುತ್ತಿದ್ದ ಆಗಾರದಿಂದ ಆಯ್ದುಕೊಂಡ ಹಾಡುಗಳು ಅದರಲ್ಲಿದ್ದವು
ದೀಸ್‌ ಡೇಸ್‌ ಟೂರ್‌ ನ ಅತಿಯಶಸ್ಸಿನ ನಂತರ ಬ್ಯಾಂಡ್‌ನ ಸದಸ್ಯರು ತಮ್ಮದೇ ದಾರಿ ಹಿಡಿದರು. ಆದರೆ, ಅನಿಶ್ಚಿತತೆಯಿಂದ ಕೂಡಿದ ನ್ಯೂಜೆರ್ಸಿ ಟೂರ್‌ನ ನಂತರದ ಕಾಲದಂತಿರದೆ, ಈ ಬಿಡುವು ತಂಡವೇ ಯೋಚಿಸಿ ತೆಗೆದುಕೊಂಡ ನಿರ್ಧಾರವಾಗಿತ್ತು. ಬಾನ್‌ ಜೊವಿಯ ಸದಸ್ಯರು ಎರಡು ವರ್ಷಗಳ ಕಾಲ ಬ್ಯಾಂಡ್‌ನಿಂದ ಬಿಡುವು ತೆಗೆದುಕೊಂಡರು.
ಬ್ಯಾಂಡ್‌ನ ಮುಂದಿನ ಹಂತದ ಸೂಚನೆಯಾಗಿ ಬಾನ್‌ ಜೊವಿ ವ್ಯಾಪಕ ಪ್ರಪಂಚ ಪರ್ಯಟನೆಯನ್ನು ಹಮ್ಮಿಕೊಂಡಿತು, ತಾನು ಈವರೆಗೆ ಹೋಗಿರದ ಅಮೆರಿಕಾ, ಯೂರೋಪ್‌, ಏಷ್ಯಾ ಮತ್ತು ಆಸ್ಟ್ರೇಲಿಯಾದ ದೇಶಗಳಿಗೆ ಭೇಟಿ ನೀಡಿತು. ಕೀಪ್‌ ದ ಫೇಯ್ತ್‌ ಟೂರ್‌ನಲ್ಲಿ 38 ದೇಶಗಳಿಗೆ ಹೋಗಿ 177 ಪ್ರದರ್ಶನಗಳನ್ನು ನೀಡಿದರು.
2004 ನವೆಂಬರ್‌ನಲ್ಲಿ, ಬೋನ್ ಜೋವಿ ತಂಡದವರು ಅಮೇರಿಕನ್ ಮ್ಯುಸಿಕ್ ಅವಾರ್ಡ್ಸ್ ಕಡೆಯಿಂದ ಅರ್ಹತೆಯುಳ್ಳವರಿಗೆ ಪುರಸ್ಕಾರ ಪ್ರಶಸ್ತಿಯೊಂದಿಗೆ ಗೌರವಿಸಲ್ಪಟ್ಟರು. ಅಲ್ಲಿ ಅವರು ತಮ್ಮ ಇನ್ನೂ ಪೂರ್ತಿಯಾಗದ "ಹ್ಯಾವ್ ಎ ನೈಸ್ ಡೇ" ಹಾಡಿನ ಪೂರ್ವಪ್ರದರ್ಶನ ನೀಡಿದರು.
ಟಿಕೊ ಟಾರಿಸ್‌ ಈ ಅವಕಾಶವನ್ನು ಚಿತ್ರಕಲೆಯನ್ನು ಕಲಿಯಲು ಬಳಸಿಕೊಂಡರೆ ಡೇವಿಡ್‌ ಬ್ರಾಯನ್‌‌‌ ಅನೇಕ ಗೀತೆಗಳನ್ನು ಬರೆಯಲು ಮತ್ತು ಸಂಗೀತ ಸಂಯೋಜಿಸಲು ಬಳಸಿಕೊಂಡನು. 1998ರಲ್ಲಿ, ರಿಚೀ ಸಂಬೋರಾ‍ಾ ತನ್ನ ಎರಡನೇ ಎಕವ್ಯಕ್ತಿ ಆಲ್ಬಮ್ ಅನ್‌ಡಿಸ್ಕವರ್ಡ್‌ ಸೋಲ್‌ .
ಒಂಭತ್ತು ಕೋಟಿ ಶಿವಲಿಂಗಗಳನ್ನು ಪ್ರತಿಷ್ಠಾಪಿಸಬೇಕೆಂದು ನಾನು ಸಂಕಲ್ಪವನ್ನು ಮಾಡಿ ಆರು ಕೋಟಿ ಶಿವಲಿಂಗಗಳನ್ನು ಸಂಸ್ಥಾಪಿಸಿದ್ದೇನೆ. ಆದರೆ ನನ್ನ ಸಂಕಲ್ಪದ ಪ್ರಕಾರ ಇನ್ನೂ ಮೂರುಕೋಟಿ ಶಿವಲಿಂಗಗಳನ್ನು ಸ್ಥಾಪಿಸುವುದಿದೆ. ಅವುಗಳನ್ನು ನೀನು ಪ್ರತಿಷ್ಠಾಪಿಸು ಎಂಬುದಾಗಿ ಹೇಳಿ ಅಸುನೀಗಿದನು. ಅಣ್ಣನ ಸಂಕಲ್ಪವನ್ನು ಪೂರ್ಣ ಮಾಡುವುದು ಹೇಗೆಂದು ಬಹುದಿನಗಳಿಂದ ವಿಭೀಷಣನು ಚಿಂತಿಸುತ್ತಿರುವಾಗ, ಅವನ ಪುಣ್ಯವೇ ಮೂರ್ತಿರೂಪ ತಾಳಿ ಬಂದಂತೆ ಶ್ರೀ ಜಗದ್ಗುರು ರೇಣುಕ ಭಗವತ್ಪಾದರು ಲಂಕೆಗೆ ಬರುತ್ತಾರೆ. ಆಕಾಶಮಾರ್ಗವಾಗಿ ಬಂದ ಅವರ ಮಹಿಮೆಯನ್ನರಿತ ವಿಭೀಷಣನು ವಿಧಿವತ್ತಾಗಿ ಅವರ ಪಾದಪೂಜೆಯನ್ನು ಮಾಡಿ, ತನ್ನ ಅಣ್ಣನ ಸಂಕಲ್ಪವನ್ನು ನಿವೇದಿಸಿಕೊಂಡಾಗ, ಶ್ರೀ ಜಗದ್ಗುರು ರೇಣುಕ ಭಗವತ್ಪಾದರು ಅದೇ ಕ್ಷಣದಲ್ಲಿ ಮೂರುಕೋಟಿ ಆಚಾರ್ಯರ ರೂಪವನ್ನು ಧರಿಸಿ, ಶಿವಲಿಂಗಗಳನ್ನು ಏಕಕಾಲದಲ್ಲಿಯೇ ಸ್ಥಾಪಿಸಿ, ವಿಭೀಷಣನಿಗೆ ಅಭಯ, ಆಶೀರ್ವಾದಗಳನ್ನಿತ್ತು, ಕೆಲವು ದಿವಸ ಗುಪ್ತವಾಗಿಯೂ ಮತ್ತೆ ಕೆಲವು ದಿವಸ ಪ್ರಕಟವಾಗಿಯೂ ಭೂಮಂಡಲದಲ್ಲೆಲ್ಲ ಸಂಚರಿಸಿ ತಾವು ಅವತರಿಸಿದ ಕಾರ್ಯವು ಪೂರ್ಣವಾದೊಡನೆ ಪುನಃ ಕೊಲ್ಲಿಪಾಕಿ ಕ್ಷೇತ್ರಕ್ಕೆ ದಯಮಾಡಿಸಿ ಅದೇ ಸೋಮೇಶ್ವರ ಶಿವಲಿಂಗದಲ್ಲಿಯೇ ಲೀನವಾದರು.
ಶ್ರೀ ಜಗದ್ಗುರು ಆದಿಶಂಕರಾಚಾರ್ಯರು ಶೃಂಗೇರಿಯಿಂದ ಕಾಂಚಿಗೆ ಬರುವ ಸಮಯದಲ್ಲಿ ತಮ್ಮ ಮೊದಲನೆಯ ಶಿಷ್ಯರಾದ ಶ್ರೀ ಸುರೇಶ್ವರಾಚಾರ್ಯರನ್ನು ಕರೆದು ಶ್ರೀ ರೇವಣಸಿದ್ಧ ಶಿವಯೋಗಿಗಳಿಂದ ಪ್ರಾಪ್ತವಾದ ಶ್ರೀ ಚಂದ್ರಮೌಳೀಶ್ವರಲಿಂಗ ಮತ್ತು ರತ್ಮಗರ್ಭ ಗಣಪತಿಯನ್ನು ಅವರಿಗೆ ಅರ್ಪಿಸಿ, ಅವುಗಳನ್ನು ಪೂಜಿಸುವ ಹೊಣೆಯನ್ನು ಹೊರಿಸಿದರು ಎಂಬ ವಿಷಯವು ಪ್ರತಿಪಾದಿಸಲ್ಪಟ್ಟಿದೆ. ಮೇಲೆ ಹೇಳಿದ ಈ ಶ್ಲೋಕದ ವ್ಯಾಖ್ಯಾನವನ್ನು ಬರೆಯುವಾಗ ಗ್ರಂಥಕಾರರೇ ಸುಸಿದ್ಧದತ್ತಂ ಸುಸಿದ್ಧೇನ ರೇವಣಸಿದ್ಧ ಮಹಾಯೋಗಿನಾ ದತ್ತಂ ಶ್ರೀ ಚಂದ್ರಮೌಳೀಶ್ವರಲಿಂಗಮ್ ಎಂದು ಇಲ್ಲಿ 'ಸುಸಿದ್ಧ' ಶಬ್ದದ ಅರ್ಥವನ್ನು ರೇವಣಸಿದ್ಧ ಮಹಾಯೋಗಿ ಎಂಬುದಾಗಿ ಸ್ಪಷ್ಟಪಡಿಸಿದ್ದಾರೆ. ಆದ್ದರಿಂದ ಇಂದಿನವರೆಗೆ ಶ್ರೀ ಶೃಂಗೇರಿ ಪೀಠದಲ್ಲಿ ಪೂಜೆಗೊಳ್ಳುತ್ತಿರುವ ಶ್ರೀ ಚಂದ್ರಮೌಳೀಶ್ವರಲಿಂಗವು ವೀರಶೈವ ಶಿವಾಚಾರ್ಯರಾದ ಶ್ರೀ ರೇವಣಸಿದ್ಧರಿಂದ ಕೊಡಲ್ಪಟ್ಟದ್ದೆಂದು ತಿಳಿದುಬರುತ್ತದೆ.
ಸಿದ್ಧಾಂತ ಶಿಖಾಮಣಿಯ ಈ ಉಕ್ತಿಗನುಸಾರವಾಗಿ ದ್ವಾಪರಯುಗದ ಶ್ರೀ ಜಗದ್ಗುರು ರೇಣುಕ ಶಿವಾಚಾರ್ಯ ಭಗವತ್ಪಾದರು ಕೊಲ್ಲಿಪಾಕಿ ಕ್ಷೇತ್ರದ ಶ್ರೀ ಸೋಮೇಶ್ವರ ಮಹಾಲಿಂಗದಿಂದ ಪ್ರಾದುರ್ಭವಿಸಿ, ಮಲಯ ಪರ್ವತದಲ್ಲಿ ವಾಸಿಸುತ್ತಿದ್ದ ಮಹಾಮಹಿಮರಾದ ಶ್ರೀ ಅಗಸ್ತ್ಯ ಮಹರ್ಷಿಗಳಿಗೆ ವೀರಶೈವ ಸಿದ್ಧಾಂತವನ್ನು ಉಪದೇಶಿಸಿದರು. ಆ ಉಪದೇಶವನ್ನೇ ಶ್ರೀಶಿವಯೋಗಿ ಶಿವಾಚಾರ್ಯರು ಸಂಗ್ರಹಿಸಿ ಬರೆದಿಟ್ಟಿದ್ದಾರೆ. ಆ ಸಂಗ್ರಹವೇ ಇಂದು ಸಿದ್ಧಾಂತ ಶಿಖಾಮಣಿ ಎಂಬ ಹೆಸರಿನಿಂದ ಪ್ರಸಿದ್ಧವಾಗಿದೆ. ಈ ಆಚಾರ್ಯರು ಧರ್ಮಪ್ರಚಾರಕ್ಕಾಗಿ ಮಲಯ ಪರ್ವತದಲ್ಲಿಯೇ ಒಂದು ಪೀಠವನ್ನು ಸಂಸ್ಥಾಪಿಸಿದರು. ಅದು ಇಂದು 'ವೀರಸಿಂಹಾಸನ' ಇಲ್ಲವೇ 'ರಂಭಾಪುರೀ ಪೀಠ' ಎಂಬ ಹೆಸರಿನಿಂದ ಕನಾ೯ಟಕದ ಚಿಕ್ಕಮಗಳೂರು ಜಿಲ್ಲೆಯಲ್ಲಿ ಸುಪ್ರಸಿದ್ಧವಾಗಿದೆ. ಈ ಪೀಠದ ಆಚಾರ್ಯರು ಶ್ರೀ ರೇಣುಕ ಶಾಖಾ ಮತ್ತು ವೀರಗೋತ್ರದ ಅಧಿಪತಿಗಳಾಗಿದ್ದಾರೆ.
ಕಾಶಿಯ ಸರ್ವಶ್ರೇಷ್ಠ ವಿದ್ವಾಂಸರೂ, ಅನೇಕ ಗ್ರಂಥರಚನಾಕಾರರೂ ಆದ ಪಂ. ಬಲದೇವ ಉಪಾಧ್ಯಾಯರು ಹಿಂದಿ ಭಾಷೆಯಲ್ಲಿ ಶಂಕರ ದಿಗ್ವಿಜಯವನ್ನು ಬರೆದಿದ್ದಾರೆ. ಇವರ ಪುಸ್ತಕದ ಪರಿಶಿಷ್ಟ ಪುಟ-588ರಲ್ಲಿ 'ಗುರುವಂಶ ಕಾವ್ಯ'ದಲ್ಲಿ ಬಂದಿರುವ ಈ ವಿಷಯವನ್ನು ಚರ್ಚಿಸಿ ಸಚ್ಚಿದಾನಂದ ಭಾರತೀಮುನೀಂದ್ರರೆಂಬ ಶ್ರೀ ಶೃಂಗೇರಿ ಪೀಠದ ಆಚಾರ್ಯರು ಕಾಶೀ ಲಕ್ಷ್ಮಣ ಶಾಸ್ತ್ರಗಳಿಂದ ತಮ್ಮ ಪೀಠ ಪರಂಪರೆಯನ್ನು ಬರೆಸಿರುವುದರಿಂದ ಇದರಲ್ಲಿ ಶ್ರೀ ರೇವಣಸಿದ್ಧರಿಂದ ಆದಿಶಂಕರರಿಗೆ ಕೊಡಮಾಡಿದ ಶ್ರೀಚಂದ್ರಮೌಳೀಶ್ವರಲಿಂಗದ ವಿಷಯವು ಸತ್ಯವಾದದ್ದು ಎಂಬುದಾಗಿ ತಮ್ಮ ಅಭಿಪ್ರಾಯವನ್ನು ವ್ಯಕ್ತಪಡಿಸಿದ್ದಾರೆ. ಇದೂ ಅಲ್ಲದೆ ನಿಟ್ಟೂರು ನಂಜನಾಚಾರ್ಯರು, 'ವೇದಾಂತಸಾರ ವೀರಶೈವ ಚಿಂತಾಮಣಿ' ಎಂಬ ಗ್ರಂಥದ ಪ್ರಾರಂಭದಲ್ಲಿ-
ಎಂಬ ಸ್ವಾಯಂಭುವ ಆಗಮದ ಪ್ರಮಾಣಾನುಸಾರವಾಗಿ ಶ್ರೀ ಜಗದ್ಗುರು ರೇಣುಕಾಚಾರ್ಯರೇ ಪುನಃ ಕಲಿಯುಗದ ಆರಂಭದಲ್ಲಿ ಶ್ರೀ ಜಗದ್ಗುರು ರೇವಣಸಿದ್ಧರೆಂಬ ಹೆಸರಿನಿಂದ ಅವತರಿಸಿ, 1400 ವರ್ಷಗಳವರೆಗೆ ವೀರಶೈವರ ತತ್ತ್ವೋಪದೇಶವನ್ನು ಮಾಡುತ್ತ ಅನಂತಲೀಲೆಗಳನ್ನು ಮಾಡಿದ್ದಾರೆ. ಇವರೇ ಶ್ರೀ ಜಗದ್ಗುರು ಆದಿಶಂಕರಾಚಾರ್ಯರಿಗೆ ಚಂದ್ರಮೌಳೀಶ್ವರಲಿಂಗ ಹಾಗೂ ರತ್ನಗರ್ಭ ಗಣಪತಿಯನ್ನು ದಯಪಾಲಿಸಿ ಅನುಗ್ರಹಿಸಿದ್ದಾರೆ. ಆದಿಶಂಕರರ ಚರಿತ್ರೆಯನ್ನು ಪ್ರತಿಪಾದಿಸುವ ಅನೇಕ ಗ್ರಂಥಗಳಲ್ಲಿ ಗುರುವಂಶ ಕಾವ್ಯವೂ ಒಂದಾಗಿದೆ. ಇದು ಶೃಂಗೇರಿ ಪೀಠದ ಆಸ್ಥಾನ ವಿದ್ವಾಂಸರಾದ ಪಂಡಿತ ಕಾಶೀ ಲಕ್ಷ್ಮಣ ಶಾಸ್ತ್ರಗಳಿಂದ ವಿರಚಿತವಾಗಿದೆ. ಇದು ವಾಣೀವಿಲಾಸ ಮುದ್ರಣಾಲಯ ಶ್ರೀರಂಗಂ ದಿಂದ ಮುದ್ರಿತವಾಗಿದೆ. ಈ ಪುಸ್ತಕದಲ್ಲಿ-
ಶ್ರೀ ಜಗದ್ಗುರು ರೇವಣಾರಾಧ್ಯ ರು - ಶ್ರೀ ಕೊಲನುಪಾಕದ ಶ್ರೀ ಸೋಮೇಶ್ವರ ಶಿವಲಿಂಗದಿಂದ ಆವಿರ್ಭವಿಸಿದ ಶ್ರೀ ಜಗದ್ಗುರು ರೇವಣಾರಾಧ್ಯರು ಪ್ರತಿಯೊಂದು ಯುಗದಲ್ಲೂ ಅವತರಿಸುತ್ತಾ ಬಂದಿದ್ದಾರೆ. ಕೃತಯುಗದಲ್ಲಿ ಇವರಿಗೆ ಶ್ರೀ ಏಕಾಕ್ಷರ ಶಿವಾಚಾರ್ಯ, ತ್ರೇತಾಯುಗದಲ್ಲಿ ಶ್ರೀ ಏಕವಕ್ತ್ರ ಶಿವಾಚಾರ್ಯ, ದ್ವಾಪರಯುಗದಲ್ಲಿ ಶ್ರೀ ರೇಣುಕ ಶಿವಾಚಾರ್ಯ ಮತ್ತು ಕಲಿಯುಗದಲ್ಲಿ ಶ್ರೀ ರೇವಣಾರಾಧ್ಯ ಅಥವಾ ಶ್ರೀ ರೇವಣಸಿದ್ಧ ಎಂಬ ಹೆಸರುಗಳಿದ್ದವೆಂದು 'ಸುಪ್ರಭೇದಾಗಮಾಂತರ್ಗತ ಪಂಚಾಚಾರ್ಯ ಪಂಚಮೋತ್ಪತ್ತಿ ಪ್ರಕರಣ'ದ ಪುಟ-2ರಲ್ಲಿ ಮತ್ತು 'ವೀರಶೈವ ಸದಾಚಾರ ಸಂಗ್ರಹ'ದ ಪ್ರಥಮ ಪ್ರಕರಣದಲ್ಲಿ ಪ್ರತಿಪಾದಿಸಲ್ಪಟ್ಟಿದೆ.
ಬೆಂಗಳೂರಿನ ದಾರುಕಾಚಾರ್ಯ ಆಶ್ರಮದ ಶ್ರೀ ವೇ. ವೀರಯ್ಯ ಸ್ವಾಮಿ ಶಾಸ್ತ್ರಿಮಠ ಇವರು 1969ನೇ ಜೂನ್ ತಿಂಗಳಲ್ಲಿ ಸಿಂಹಳಕ್ಕೆ ಹೋಗಿ, ಅಲ್ಲಿಯ ರೇಣುಕಾಶ್ರಮ, ರೇಣುಕವನ ಹಾಗೂ ತಾನಕೇಸಂತುರೈಯಲ್ಲಿಯ ಶ್ರೀ ಗುರು ವೀರಭದ್ರ ದೇವಾಲಯಗಳ ಸಂದರ್ಶನವನ್ನು ಮಾಡಿ, ಅಲ್ಲಿಯ ಅನೇಕ ವೀರಶೈವರ ಜೊತೆ ಸಂದರ್ಶನ ಮಾಡಿ ಅಲ್ಲಿಂದ ಬರುವಾಗ ತಾಮ್ರಪಟದಲ್ಲಿ ಚಿತ್ರಿತವಾದ ಶ್ರೀ ಜಗದ್ಗುರು ರೇಣುಕಾಚಾರ್ಯರ ಲಿಂಗೋದ್ಭವ ಮೂರ್ತಿಯನ್ನು ತಂದಿರುವ ವಿಷಯಗಳು ನಿಜವಾಗಿಯೂ ಇತಿಹಾಸತಜ್ಞರ ಜಿಜ್ಞಾಸೆಯನ್ನು ಕೆರಳಿಸದೆ ಇರಲಾರವು.
ಶ್ರೀ ಜಗದ್ಗುರು ರೇಣುಕ ಭಗವತ್ಪಾದರು ಲಂಕೆಗೆ ಹೋಗಿ ಮೂರುಕೋಟಿ ಶಿವಲಿಂಗಗಳನ್ನು ಸ್ಥಾಪಿಸಿದ ವಿಷಯ ಕಾಲ್ಪನಿಕ ಪೌರಾಣಿಕ ಕಥೆಯಲ್ಲ. ಸಿಂಹಳದ ಜಾಫ್ನಾದಿಂದ 15 ಕಿ.ಮೀ. ದೂರವಿರುವ ಕಿರುಮಲಾಯ್ ಎಂಬ ಗ್ರಾಮದಲ್ಲಿ ಈಗಲೂ ಇರುವ ರೇಣುಕಾಶ್ರಮ ಮತ್ತು ರೇಣುಕವನ ಮಠಗಳು ಹಾಗೂ ಅಲ್ಲಿರುವ ನೂರಾರು ವೀರಶೈವರ ಮನೆತನಗಳು ಐತಿಹಾಸಿಕ ಘಟನೆಯ ಪ್ರತ್ಯಕ್ಷ ನಿದರ್ಶನಗಳಾಗಿವೆ.
ಶ್ರೀ ಸಿದ್ಧಾಂತ ಶಿಖಾಮಣಿಯಲ್ಲಿಯ ಈ ಶ್ಲೋಕಗಳ ಆಧಾರದಿಂದ ಶ್ರೀ ಜಗದ್ಗುರು ರೇಣುಕಾಚಾರ್ಯರು ವಿಭೀಷಣನ ಪ್ರಾರ್ಥನಾನುಸಾರವಾಗಿ ಏಕಕಾಲದಲ್ಲಿಯೇ ಮೂರುಕೋಟಿ ಗುರುರೂಪವನ್ನು ಧರಿಸಿ, ಮೂರುಕೋಟಿ ಶಿವಲಿಂಗಗಳನ್ನು ಸಂಸ್ಥಾಪಿಸಿದರೆಂದು ತಿಳಿದುಬರುತ್ತದೆ.
ಇದು ವೀರಶೈವರ ಪೀಠ ಪಂಚಪೀಠಗಳಲ್ಲಿ ಮೊದಲನೆಯದು. ರಂಭಾಪುರಿ ಪೀಠವು ಚಿಕ್ಕಮಗಳೂರು ಜಿಲ್ಲೆಯ ಬಾಳೆಹೋನ್ನೂರಿನಲ್ಲಿ
ಯುದ್ಧಭೂಮಿಯಲ್ಲಿ ಶ್ರೀರಾಮಚಂದ್ರನ ಬಾಣಗಳಿಂದ ಆಹತನಾಗಿ ತನ್ನ ಪ್ರಾಣಬಿಡುವ ಪೂರ್ವದಲ್ಲಿ ರಾವಣನು-
ಜಾಹೀರಾತು ಗುರುತಿಸುವಿಕೆ – ಆವರ್ತಕ ಅಥವಾ ನಿರಂತರ ಮಾರುಕಟ್ಟೆಯ ಸಂಶೋಧನೆಯಾಗಿದೆ, ಇದು ಬ್ರ್ಯಾಂಡ್‌ ಅರಿವು, ಬ್ರ್ಯಾಂಡ್‌ ಆದ್ಯತೆ ಮತ್ತು ಉತ್ಪನ್ನದ ಬಳಕೆಯಂತಹ ಮಾಪನಗಳನ್ನು ಬಳಸಿಕೊಂಡು ಬ್ರ್ಯಾಂಡ್‌ನ ನಿರ್ವಹಣೆಯ ಬಗ್ಗೆ ಮೇಲ್ವಿಚಾರಣೆ ನಡೆಸುತ್ತದೆ.
ಜಾಹೀರಾತು ಸಂಶೋಧನೆ – ಇದನ್ನು ಜಾಹಿರಾತುಗಳ ಮಾದರಿ ಪರಿಶೀಲನೆ ಅಥವಾ ಯಾವುದೇ ಮಾಧ್ಯಮಕ್ಕೆ ಅದರ ಪರಿಣಾಮವನ್ನು ಗುರುತಿಸಲು ಬಳಸಲಾಗುತ್ತದೆ. ಜನರ ಗಮನವನ್ನು ಸೆಳೆಯಲು, ಸಂದೇಶ ತಿಳಿಸಲು, ಬ್ರ್ಯಾಂಡ್ ಹೆಸರನ್ನು ಬೆಳೆಸಲು ಮತ್ತು ಉತ್ಪನ್ನ ಅಥವಾ ಸೇವೆಯನ್ನು ಕೊಂಡುಕೊಳ್ಳುವಂತೆ ಗ್ರಾಹಕರನ್ನು ಪ್ರಚೋದಿಸಲು ಜಾಹಿರಾತಿಗಿರುವ ಸಾಮರ್ಥ್ಯದ ಆಧಾರದಲ್ಲಿ ಈ ಸಂಶೋಧನೆಯನ್ನು ಮಾಡಲಾಗುತ್ತದೆ.
ಬ್ರ್ಯಾಂಡೆಡ್‌ ಸರಕಿನ ಸಂಶೋಧನೆ - ಬ್ರ್ಯಾಂಡ್ ಹೊಂದಿರುವ ಸರಕಿನ ಜೊತೆ ಗ್ರಾಹಕರು ಹೇಗೆ ಅನುಕೂಲವಾಗಿ ಸ್ಪಂದಿಸುತ್ತಾರೆ?
ಬ್ರ್ಯಾಂಡ್ ಸಂಬಂಧ ಸಂಶೋಧನೆ - ಗ್ರಾಹಕರು ಬ್ರ್ಯಾಂಡ್‌ನೊಂದಿಗೆ ಸಂಬಂಧ ಕಲ್ಪಿಸಿಕೊಳ್ಳಲು ಏನು ಮಾಡುತ್ತಾರೆ?
ಬ್ರ್ಯಾಂಡ್ ಗುಣಲಕ್ಷಣ ಸಂಶೋಧನೆ - ಬ್ರ್ಯಾಂಡ್‌ನ ಭರವಸೆಗಳನ್ನು ವಿವರಿಸುವ ಪ್ರಮುಖ ಲಕ್ಷಣಗಳು ಯಾವುವು?
ಬ್ರ್ಯಾಂಡ್ ಹೆಸರಿನ ಪರಿಶೀಲನೆ - ಉತ್ಪನ್ನಗಳಿಗೆ ಇಡಲಾದ ಹೆಸರಿನ ಬಗ್ಗೆ ಗ್ರಾಹಕರಲ್ಲಿ ಉಂಟಾಗುವ ಭಾವನೆಗಳೇನು?
ವಾಣಿಜ್ಯ ಸ್ವರೂಪೀ ಜಾಡಿನ ಸಂಶೋಧನೆ - ಜಾಹೀರಾತು, ಪ್ಯಾಕೇಜ್ ವಿನ್ಯಾಸ, ವೆಬ್‌ಸೈಟ್‌ ಇತ್ಯಾದಿಗಳಿಗೆ ವೀಕ್ಷಕರ ಗೋಚರ ವರ್ತನಾ ವಿಶ್ಲೇಷಣೆಯ ಪರಿಶೀಲನೆ.
ಪರಿಕಲ್ಪನೆಯ ಪರಿಶೀಲನೆ - ಉದ್ಧೇಶಿತ ಗ್ರಾಹಕರಿಂದ ಪರಿಕಲ್ಪನೆಯ ಸ್ವೀಕಾರದ ಪರಿಶೀಲನೆಗಾಗಿ ಇದನ್ನು ಬಳಸಲಾಗುತ್ತದೆ.
ಸಾತ್ವಿಕ ಬೇಟೆ - ಫ್ಯಾಷನ್, ಸಂಗೀತ, ಚಲನಚಿತ್ರ, ದೂರದರ್ಶನ, ಯುವಜನರ ಸಂಸ್ಕೃತಿ ಮತ್ತು ಜೀವನಶೈಲಿ ಮೊದಲಾದವುಗಳಲ್ಲಿನ ಹೊಸದಾದ ಅಥವಾ ಈಗಾಗಲೇ ಬೇರುಬಿಟ್ಟಿರುವ ಸಾಂಸ್ಕೃತಿಕ ಶೈಲಿಯ ಬದಲಾವಣೆಗಳನ್ನು ಅವಲೋಕಿಸಲು ಮತ್ತು ಭವಿಷ್ಯ ನುಡಿಯಲು ಇದನ್ನು ನಡೆಸಲಾಗುತ್ತದೆ.
ಕೊಳ್ಳುಗರ ನಿರ್ಧಾರ ಪ್ರಕ್ರಿಯೆಗಳ ಸಂಶೋಧನೆ - ಕೊಂಡುಕೊಳ್ಳಲು ಜನರನ್ನು ಯಾವುದು ಪ್ರೇರೇಪಿಸುತ್ತದೆ ಹಾಗೂ ಅವರು ಯಾವ ನಿರ್ಧಾರ-ಮಾಡುವ ಪ್ರಕ್ರಿಯೆಯನ್ನು ಬಳಸುತ್ತಾರೆ ಎಂಬುದನ್ನು ಇಲ್ಲಿ ಪರಿಶೀಲನೆಗೆ ಒಳಗಾಗುತ್ತದೆ.
ಪೂರ್ವ ಭಾವಿ ಪರಿಶೀಲನೆ – ಇದು ಜಾಹಿರಾತಿನ ಬಗ್ಗೆ ಕೇಳುಗ ವರ್ಗಕ್ಕಿರುವ ಲಕ್ಷ್ಯದ ಮಟ್ಟ, ಬ್ರ್ಯಾಂಡ್ ಸಂಯೋಜನೆ, ಪ್ರೇರಣೆ, ಮನರಂಜನೆ ಮತ್ತು ಸಂವಹನವನ್ನು ಪರಿಶೀಲಿಸುವುದರ ಮ‌ೂಲಕ ಹಾಗೂ ಜಾಹೀರಾತಿನ ಗಮನ ಮತ್ತು ಭಾವನೆಗಳನ್ನು ಭೇದಿಸುವುದರ ಮ‌ೂಲಕ ಮಾರುಕಟ್ಟೆಯಲ್ಲಿ ಜಾಹೀರಾತಿನ ನಿರ್ವಹಣೆಯ ಬಗ್ಗೆ ಅದು ಪ್ರಕಟಗೊಳ್ಳುವ ಮೊದಲೇ ಭವಿಷ್ಯ ನುಡಿಯುತ್ತದೆ.
ಗ್ರಾಹಕರನ್ನು ತೃಪ್ತಿಪಡಿಸುವ ಬಗೆಗಿನ ಸಂಶೋಧನೆ - ಇದು ವ್ಯಾಪಾರದಿಂದ ತೃಪ್ತಿಪಟ್ಟ ಗ್ರಾಹಕರ ಬಗ್ಗೆ ತಿಳಿಸುವ ಪರಿಮಾಣಾತ್ಮಕ ಅಥವಾ ಗುಣಾತ್ಮಕ ಅಧ್ಯಯನ.
ಬೇಡಿಕೆ ಅಂದಾಜು - ಉತ್ಪನ್ನಕ್ಕಿರುವ ಬೇಡಿಕೆಯ ಸರಿಸುಮಾರು ಮಟ್ಟವನ್ನು ಅಂದಾಜುಮಾಡುತ್ತದೆ.
ಹಂಚಿಕೆ ಮಾರ್ಗಗಳ ಪರಿಶೋಧನೆ - ಉತ್ಪನ್ನ, ಬ್ರ್ಯಾಂಡ್ ಅಥವಾ ಕಂಪೆನಿಯೊಂದರ ಬಗೆಗಿನ ಹಂಚಿಕೆದಾರರ ಮತ್ತು ಚಿಲ್ಲರೆ ವ್ಯಾಪಾರಿಗಳ ವರ್ತನೆಯ ಮೌಲ್ಯಮಾಪನ ಮಾಡುತ್ತವೆ.
ಇಂಟರ್ನೆಟ್ ತಂತ್ರದಿಂದ ಮಾಹಿತಿ ಸಂಗ್ರಹ - ಚಾಟ್‌, ಫೋರಮ್‌, ವೆಬ್ ಪುಟ, ಬ್ಲಾಗ್‌ ಮೊದಲಾದವುಗಳ ಮ‌ೂಲಕ ಇಂಟರ್ನೆಟ್‌ನಲ್ಲಿ ಗ್ರಾಹಕರ ಅಭಿಪ್ರಾಯಗಳನ್ನು ಹುಡುಕುವುದು. ಇವುಗಳಲ್ಲಿ ಜನರು ಉತ್ಪನ್ನಗಳ ಬಗೆಗಿನ ಅವರ ಅನುಭವಗಳನ್ನು ಸ್ವತಂತ್ರವಾಗಿ ವ್ಯಕ್ತಪಡಿಸುತ್ತಾರೆ, ಈಗ ಇದು "ಅಭಿಪ್ರಾಯ ರೂಪಿಸುವಲ್ಲಿ " ಪ್ರಬಲವಾಗುತ್ತಿವೆ.
ವ್ಯಾಪಾರೋದ್ಯಮದ ಪರಿಣಾಮ ಮತ್ತು ವಿಶ್ಲೇಷಣೆ - ಪ್ರತಿಯೊಂದು ಮಾರಾಟಗಾರಿಕೆ ಚಟುವಟಿಕೆಗಳ ಪರಿಣಾಮವನ್ನು ಕಂಡುಹಿಡಿಯಲು ಮಾದರಿಗಳನ್ನು ರೂಪಿಸುವುದು ಮತ್ತು ಫಲಿತಾಂಶಗಳನ್ನು ಅಳೆಯುವುದು.
ನಿಗೂಢ ಗ್ರಾಹಕ ಅಥವಾ ಗುಪ್ತ ವ್ಯಾಪಾರ' - ವ್ಯಾಪಾರೋದ್ಯಮ ಸಂಶೋಧನೆ ಸಂಸ್ಥೆಯ ಉದ್ಯೋಗಿ ಅಥವಾ ಪ್ರತಿನಿಧಿಯು ಮಾರಾಟಗಾರನನ್ನು ಭೇಟಿಯಾಗುವ ಅವನು ಅಥವಾ ಅವಳು ಉತ್ಪನ್ನಕ್ಕಾಗಿ ವ್ಯಾಪಾರ ಮಾಡುವುದನ್ನು ಗುರುತಿಸುತ್ತಾನೆ. ಈ ಸಂದರ್ಭದಲ್ಲಿ ಸಂಸ್ಥೆಯ ವ್ಯಕ್ತಿ ಅನಾಮಿಕನಾ/ಳಾಗಿ ಉಳಿದು ಬಿಡುತ್ತಾನೆ. ನಂತರ ಮಾರಾಟಗಾರ ತನ್ನ ಸಂಪೂರ್ಣ ಅನುಭವವನ್ನು ದಾಖಲಿಸುತ್ತಾನೆ. ಈ ವಿಧಾನವನ್ನು ಗುಣಮಟ್ಟ ನಿಯಂತ್ರಣಕ್ಕಾಗಿ ಅಥವಾ ಸ್ಪರ್ಧಾತ್ಮಕ ಉತ್ಪನ್ನಗಳ ಬಗ್ಗೆ ಸಂಶೋಧನೆ ಮಾಡುವುದಕ್ಕಾಗಿ ಬಳಸಲಾಗುತ್ತದೆ.ನಿಲುವಿನ ಸಂಶೋಧನೆ - ಸ್ಪರ್ಧಿಗಳಿಗೆ ಸಂಬಂಧಿತ ಬ್ರ್ಯಾಂಡ್‌ಗಳನ್ನು ಉದ್ಧೇಶಿತ ಮಾರುಕಟ್ಟೆಯು ಹೇಗೆ ನೋಡುತ್ತದೆ?
ಗ್ರಾಹಕರ ಇಷ್ಟದಂತೆ ಮಾಡುವ ಸೇವೆಗಳು ಗ್ರಾಹಕರ ನಿರ್ದಿಷ್ಟ ಬೇಡಿಕೆಗಳನ್ನು ತೃಪ್ತಿಪಡಿಸುವ ವಿವಿಧ ರೀತಿಯ ವಿಸ್ತೃತ ವ್ಯಾಪಾರೋದ್ಯಮ ಸಂಶೋಧನೆ ಸೇವೆಗಳನ್ನು ಒದಗಿಸುತ್ತವೆ. ವ್ಯಾಪಾರೋದ್ಯಮ ಸಂಶೋಧನೆ ಪ್ರತಿಯೊಂದು ಯೋಜನೆಯನ್ನೂ ವಿಶಿಷ್ಟವಾದುದು ಎಂದೇ ಪರಿಗಣಿಸುತ್ತದೆ.
ನಿಯಮಿತ-ಸೇವೆ ಪೂರೈಕೆದಾರರು ವ್ಯಾಪಾರೋದ್ಯಮ ಸಂಶೋಧನೆ ಯೋಜನೆಯ ಒಂದು ಅಥವಾ ಕೆಲವು ಹಂತಗಳಿಗೆ ಮಾತ್ರ ಸೀಮಿತವಾಗಿರುತ್ತಾರೆ. ಅಂತಹ ಪೂರೈಕೆದಾರರು ನೀಡುವ ಸೇವೆಗಳನ್ನು ವ್ಯವಹಾರ ಕ್ಷೇತ್ರ ಸೇವೆಗಳು, ಕೋಡಿಂಗ್ ಮತ್ತು ಮಾಹಿತಿ ನಮ‌ೂದು, ಮಾಹಿತಿ ವಿಶ್ಲೇಷಣೆ, ವಿಶ್ಲೇಷಣಾತ್ಮಕ ಸೇವೆಗಳು ಮತ್ತು ವ್ಯಾಪಾರ ಮುದ್ರೆಯಿರುವ ಉತ್ಪನ್ನಗಳೆಂದು ವರ್ಗೀಕರಿಸಬಹುದು. ವ್ಯವಹಾರ ಕ್ಷೇತ್ರ ಸೇವೆಗಳು ಮೇಲ್ ‌ಮೂಲಕ, ವೈಯಕ್ತಿಕವಾಗಿ ಅಥವಾ ದೂರವಾಣಿ ಸಂದರ್ಶನದ ಮ‌ೂಲಕ ಮಾಹಿತಿಯನ್ನು ಸಂಗ್ರಹಿಸುತ್ತವೆ. ಸಂದರ್ಶನದಲ್ಲಿ ಪರಿಣಿತವಾಗಿರುವ ಸಂಘಟನೆಗಳನ್ನು 'ವ್ಯವಹಾರ ಕ್ಷೇತ್ರ ಸೇವಾ ಸಂಸ್ಥೆ'ಗಳೆಂದು ಕರೆಯುತ್ತಾರೆ. ಈ ಸಂಸ್ಥೆಗಳು ಸ್ಥಳೀಯವಾಗಿ ಕಾರ್ಯನಿರ್ವಹಿಸುವ ಸಣ್ಣ ಒಡೆತನದ ಸಂಸ್ಥೆಗಳಿಂದ ಹಿಡಿದು, ಶ್ರೇಣಿಯ ಸಂದರ್ಶನ ಸೌಕರ್ಯಗಳನ್ನು ಹೊಂದಿರುವ ಬಹುರಾಷ್ಟ್ರೀಯ ದೊಡ್ಡ ಸಂಸ್ಥೆಗಳನ್ನೂ ಒಳಗೊಂಡಿವೆ. ವ್ಯಾಪಾರ ಕೇಂದ್ರದಲ್ಲಿ ಗಿರಾಕಿಗಳ ಸಂದರ್ಶನ ಮಾಡುವುದಕ್ಕಾಗಿ ಕೆಲವು ಸಂಸ್ಥೆಗಳು ರಾಷ್ಟ್ರಾದ್ಯಂತ ಬೃಹತ್‌ ಪ್ರಮಾಣದ ಸಂದರ್ಶನ ಸೌಕರ್ಯಗಳನ್ನು ಹೊಂದಿವೆ.
ಕೋಡಿಂಗ್ ಮತ್ತು ದತ್ತಾಂಶ ನಮ‌ೂದು ಸೇವೆಗಳು - ಇವು ಪ್ರಶ್ನೆಗಳನ್ನು ಪರಿಷ್ಕರಿಸುವುದು, ಕೋಡಿಂಗ್ ವ್ಯವಸ್ಥೆಯನ್ನು ಅಭಿವೃದ್ಧಿಪಡಿಸುವುದು ಮತ್ತು ದತ್ತಾಂಶಗಳನ್ನು ಕಂಪ್ಯೂಟರ್‌ಗೆ ಒದಗಿಸಲು ಡಿಸ್ಕ್ ಅಥವಾ ಮ್ಯಾಗ್ನೆಟಿಕ್ ಟೇಪ್‌ಗಳಲ್ಲಿ ತುಂಬಿಡುವುದು ಮೊದಲಾದ ಕ್ರಿಯೆಗಳನ್ನು ಒಳಗೊಂಡಿವೆ. ದತ್ತಾಂಶ ವ್ಯವಸ್ಥೆಗಳು ಇಂತಹ ಸೇವೆಗಳನ್ನು ಒದಗಿಸುತ್ತವೆ.
ವಿಶ್ಲೇಷಣಾತ್ಮಕ ಸೇವೆಗಳು ಪ್ರಶ್ನೆಗಳನ್ನು ರೂಪಿಸುವುದು ಮತ್ತು ಪರೀಕ್ಷಾ ಪೂರ್ವದ, ಮಾಹಿತಿ ಸಂಗ್ರಹಿಸುವ ಉತ್ತಮ ವಿಧಾನಗಳನ್ನು ಕಂಡುಹಿಡಿಯುವುದು, ಮಾದರಿ ಯೋಜನೆಗಳನ್ನು ರಚಿಸುವುದು ಹಾಗೂ ಸಂಶೋಧನಾ ವಿನ್ಯಾಸದ ಇತರ ಅಂಶಗಳನ್ನು ಒಳಗೊಂಡಿವೆ. ವಿಶಿಷ್ಟ ಪ್ರಾಯೋಗಿಕ ವಿನ್ಯಾಸಗಳನ್ನೊಳಗೊಂಡ ಆಧುನಿಕ ಮತ್ತು ಸಂಕೀರ್ಣ ಕಾರ್ಯವಿಧಾನಗಳ ಬಗೆಗಿನ ಅರಿವು ಹಾಗೂ ಜಂಟಿ ವಿಶ್ಲೇಷಣೆ ಮತ್ತು ಬಹುಆಯಾಮಗಳನ್ನುಳ್ಳ ಮಾಪನಗಳ ವಿಶ್ಲೇಷಣಾತ್ಮಕ ತಂತ್ರಜ್ಞಾನಗಳು ಕೆಲವು ಜಟಿಲ ಮಾರಾಟಗಾರಿಕೆ ಸಂಶೋಧನೆ ಯೋಜನೆಗಳಿಗೆ ಅತೀ ಅಗತ್ಯ. ಈ ರೀತಿಯ ವಿಶಿಷ್ಟ ಮಾಹಿತಿಗಳನ್ನು ವಿಶ್ಲೇಷಣಾತ್ಮಕ ಸೇವೆಗಳಲ್ಲಿ ಪರಿಣತಿ ಹೊಂದಿದ ಸಂಸ್ಥೆಗಳಿಂದ ಮತ್ತು ಸಲಹಾರ್ಥಿಗಳಿಂದ ಪಡೆಯಬಹುದು.
ದತ್ತಾಂಶ ವಿಶ್ಲೇಷಣೆ ಸೇವೆ ಗಳನ್ನು 'ಟ್ಯಾಬ್ ಹೌಸಸ್' ಎಂದೂ ಕರೆಯುವ ಸಂಸ್ಥೆಗಳು ಒದಗಿಸುತ್ತವೆ, ಈ ಸಂಸ್ಥೆಗಳು ತಾವು ಕೈಗೊಂಡ ಬೃಹತ್‌ ಸಮೀಕ್ಷೆಗಳಿಂದ ಪಡೆದ ಪರಿಮಾಣಾತ್ಮಕ ದತ್ತಾಂಶವನ್ನು ಕಂಪ್ಯೂಟರ್ ವಿಶ್ಲೇಷಣೆ ಮಾಡುವುದರಲ್ಲಿ ಪರಿಣತವಾಗಿರುತ್ತವೆ. ಆರಂಭದಲ್ಲಿ ಹೆಚ್ಚಿನ ಮಾಹಿತಿ ವಿಶ್ಲೇಷಣೆ ಸಂಸ್ಥೆಗಳು ಪಟ್ಟಿ ಮಾಡುವಿಕೆಯನ್ನು ಮತ್ತು ಮಿಶ್ರ ಪಟ್ಟಿ ಮಾಡುವಿಕೆಯನ್ನು (ಎರಡು ಅಥವಾ ಅದಕ್ಕಿಂತ ಹೆಚ್ಚಿನ ಅಂಶಗಳನ್ನು ಏಕಕಾಲದಲ್ಲಿ ವಿವರಿಸುವ ಆವರ್ತನ ಎಣಿಕೆಗಳು) ಮಾತ್ರ ಒದಗಿಸುತ್ತಿದ್ದವು. ಸಾಫ್ಟ್‌ವೇರ್ ಬೆಳವಣಿಗೆಯಿಂದ ಈಗ ಅನೇಕ ಸಂಸ್ಥೆಗಳು ಅವುಗಳು ತಮ್ಮ ದತ್ತಾಂಶವನ್ನು ತಾವೇ ವಿಶ್ಲೇಷಿಸಲು ಸಮರ್ಥವಾಗಿವೆ, ಆದರೆ ಮಾಹಿತಿ ವಿಶ್ಲೇಷಣೆ ಸಂಸ್ಥೆಗಳು ಇನ್ನೂ ಬೇಡಿಕೆಯಲ್ಲಿವೆ.
ವ್ಯಾಪಾರ ಮುದ್ರೆಯಿರುವ ಮಾರಾಟಗಾರಿಕೆ ಸಂಶೋಧನಾ ಉತ್ಪನ್ನಗಳು ಮತ್ತು ಸೇವೆಗಳು ನಿರ್ದಿಷ್ಟ ಪ್ರಕಾರದ ವ್ಯಾಪಾರೋದ್ಯಮ ಸಂಶೋಧನಾ ಸಮಸ್ಯೆಗಳನ್ನು ತಿಳಿಸಲು ಅಭಿವೃದ್ಧಿಪಡಿಸಿದ ವಿಶಿಷ್ಟ ದತ್ತಾಂಶ ಸಂಗ್ರಹ ಮತ್ತು ವಿಶ್ಲೇಷಣಾ ಕಾರ್ಯವಿಧಾನವಾಗಿದೆ. ಈ ಕಾರ್ಯ ವಿಧಾನಗಳಿಗೆ ಹಕ್ಕು ಸ್ವಾಮ್ಯವನ್ನು, ಬ್ರ್ಯಾಂಡ್ ಹೆಸರನ್ನು ನೀಡಲಾಗಿದೆ ಹಾಗೂ ಇತರ ಯಾವುದೇ ವ್ಯಾಪಾರದ ಸರಕಿನಂತೆ ಮಾರುಕಟ್ಟೆಯಲ್ಲಿ ಮಾರಾಟಕ್ಕೆ ಇಟ್ಟಿರುತ್ತಾರೆ.
ಸ್ಥೂಲ ಮತ್ತು ಸೂಕ್ಷ್ಮ ಆರ್ಥಿಕ ಮಾಹಿತಿಯನ್ನು ವಿಶ್ಲೇಷಿಸಿ (ಉದಾ. ಪೂರೈಕೆ ಮತ್ತು ಬೇಡಿಕೆ, , ಬೆಲೆ ಬದಲಾವಣೆ, ಆರ್ಥಿಕ ಬೆಳವಣಿಗೆ, ಕ್ಷೇತ್ರ/ಉದ್ಯಮಗಳಿಂದ ಮಾರಾಟ, ಬಡ್ಡಿ ದರ, ಹೂಡಿಕೆ/ಸ್ವಾಮ್ಯಹರಣದ ಸಂಖ್ಯೆ, /, , ಸಾಮಾಜಿಕ ವಿಶ್ಲೇಷಣೆ ಇತ್ಯಾದಿ);
ಸ್ಥಳ, ಬೆಲೆ, ಉತ್ಪನ್ನ, ಜಾಹೀರಾತು, ಜನ, ಪ್ರಕ್ರಿಯೆ, ಭೌತಿಕ ಸಾಕ್ಷ್ಯಾಧಾರ ಮತ್ತು ಜಾಗತಿಕ ಮಾರುಕಟ್ಟೆ ಪರಿಸ್ಥಿತಿಯನ್ನು ವಿಶ್ಲೇಷಿಸಲು ರಾಜಕೀಯ ಮತ್ತು ಸಾಮಾಜಿಕ ಸ್ಥಿತಿಗತಿ ಮೊದಲಾದವುಗಳನ್ನು ಹೊಂದಿರುವ ವ್ಯಾಪಾರೋದ್ಯಮದ ಮಿಶ್ರ ಅಂಶಗಳನ್ನು ಕಾರ್ಯಗತಗೊಳಿಸಿ;
ಮಾರುಕಟ್ಟೆ ಶೈಲಿ, ಬೆಳವಣಿಗೆ, ಮಾರುಕಟ್ಟೆ ಗಾತ್ರ, ಮಾರುಕಟ್ಟೆ ಹಂಚಿಕೆ, ಮಾರುಕಟ್ಟೆ ಪೈಪೋಟಿ ಮೊದಲಾದವುಗಳನ್ನು ವಿಶ್ಲೇಷಿಸಿ (ಉದಾ. ವಿಶ್ಲೇಷಣೆ, / ವಿಶ್ಲೇಷಣೆ, ಪ್ರಮುಖ ಚಾನೆಲ್‌ಗಳ ರೇಖಾಚಿತ್ರ ಗುರುತುಗಳು, ಗ್ರಾಹಕರ ನಿಷ್ಠೆಯ ಮತ್ತು ಸಂತುಷ್ಟಿಯ ಚಾಲಕರು, ಬ್ರ್ಯಾಂಡ್ ಅರಿವು, ತೃಪ್ತಿಪಡಿಸುವ ಮಟ್ಟ, ಪ್ರಸ್ತುತ ಸ್ಪರ್ಧಿ-ಚಾನೆಲ್ ಸಂಬಂಧದ ವಿಶ್ಲೇಷಣೆ ಇತ್ಯಾದಿ);
ಮಾರುಕಟ್ಟೆ ವಿಭಾಗ, ಮಾರುಕಟ್ಟೆ ಗುರಿ, ಮಾರುಕಟ್ಟೆ ಮುಂದಾಲೋಚನೆ ಮತ್ತು ಮಾರುಕಟ್ಟೆ ಸ್ಥಿತಿಯನ್ನು ಕಂಡುಹಿಡಿಯಿರಿ;
ಮಾರುಕಟ್ಟೆ ಕೌಶಲವನ್ನು ವ್ಯವಸ್ಥಿತವಾಗಿ ನಿರೂಪಿಸುವುದು ಮತ್ತು ಪಾಲುದಾರಿಕೆ/ಸಹಯೋಗದ ಸಂಭವವನ್ನು ಪರೀಕ್ಷಿಸುವುದು (ಉದಾ. ಪ್ರಬಲ ಪಾಲುದಾರರ ಬಗ್ಗೆ ಸಂಕ್ಷಿಪ್ತ ಚಿತ್ರಣ ನೀಡುವುದು ಮತ್ತು ವಿಶ್ಲೇಷಣೆ ಮಾಡುವುದು, ವ್ಯವಹಾರ ಪಾಲುದಾರಿಕೆಯ ಅರ್ಹತೆ ನಿರ್ಧರಿಸುವುದು.)
ಆ ವಿಶ್ಲೇಷಣೆಯನ್ನು ಯ ವ್ಯವಹಾರ ಯೋಜನೆ/ ವ್ಯವಹಾರ ಮಾದರಿ ವಿಶ್ಲೇಷಣೆಯೊಂದಿಗೆ ಜತೆಗೂಡಿಸಿ (ಉದಾಹರಣೆಗಾಗಿ - ವ್ಯವಹಾರ ವಿವರಣೆ, ವ್ಯವಹಾರ ಕಾರ್ಯ, ವ್ಯವಹಾರ ಕೌಶಲ, ಆದಾಯ ಮಾದರಿ, ವ್ಯವಹಾರ ವಿಸ್ತರಣೆ, ಹೂಡಿಕೆಯ ಮೇಲಿನ ಪ್ರತಿಫಲ, ಆರ್ಥಿಕ ವಿಶ್ಲೇಷಣೆ (ಕಂಪೆನಿ ಇತಿಹಾಸ, ಆರ್ಥಿಕ ಊಹೆ, ಖರ್ಚು/ಲಾಭದ ವಿಶ್ಲೇಷಣೆ, ಯೋಜಿತ ಲಾಭ ಮತ್ತು ನಷ್ಟ, ಹಣದ ಹರಿವು, ಆಯವ್ಯಯ ಪಟ್ಟಿ ಮತ್ತು ವ್ಯವಹಾರ ಅನುಪಾತ ಇತ್ಯಾದಿ).
ಮಾರುಕಟ್ಟೆ ಸಂಶೋಧನೆ ಯು ವ್ಯಾಪ್ತಿಯಲ್ಲಿ ವಿಸ್ತಾರವಾಗಿದ್ದು, ವ್ಯವಹಾರದ ಎಲ್ಲಾ ಅಂಶಗಳನ್ನೂ ಪರಿಶೀಲಿಸುತ್ತದೆ. ಸ್ಪರ್ಧಿಸುವವರು, ಮಾರುಕಟ್ಟೆ ರಚನೆ, ಸರಕಾರದ ನಿರ್ಬಂಧನೆಗಳು, ಅರ್ಥ ವ್ಯವಸ್ಥೆಯ ಒಲವು, ತಾಂತ್ರಿಕ ಬೆಳವಣಿಗೆಗಳು ಮತ್ತು ಇತರ ಅನೇಕ ವ್ಯವಹಾರ ಸನ್ನಿವೇಶದ ಬಗ್ಗೆ ಹಲವಾರು ಇತರ ಅಂಶಗಳ ಬಗ್ಗೆ ಇದು ಪ್ರಶ್ನಿಸುತ್ತದೆ. ಕೆಲವೊಮ್ಮೆ ಈ ಪದವು ಹೆಚ್ಚು ನಿರ್ದಿಷ್ಟವಾಗಿ ಕಂಪೆನಿ, ಉದ್ಯಮ ಅಥವಾ ವ್ಯವಹಾರ ಕ್ಷೇತ್ರಗಳ ಆರ್ಥಿಕ ವಿಶ್ಲೇಷಣೆಯನ್ನು ವಿಶೇಷವಾಗಿ ಉಲ್ಲೇಖಿಸುತ್ತದೆ. ಈ ಸಂದರ್ಭದಲ್ಲಿ, ಆರ್ಥಿಕ ವಿಶ್ಲೇಷಣೆಕಾರರು ಸಂಶೋಧನೆ ನಡೆಸಿ ಸಾಮಾನ್ಯವಾಗಿ ಬಂಡವಾಳಸಲಹೆಗಾರರಿಗೆ ಮತ್ತು ಪ್ರಬಲ ಬಂಡವಾಳ ಹೂಡಿಕೆದಾರರಿಗೆ ಸಂಶೋಧನಾ ಫಲಶೃತಿಯನ್ನು ನೀಡುತ್ತಾರೆ.
ಉತ್ಪನ್ನ ಸಂಶೋಧನೆ - ಲಭ್ಯವಿರುವ ತಾಂತ್ರಿಕತೆಯಿಂದ ಯಾವ ಉತ್ಪನ್ನವನ್ನು ತಯಾರಿಸಬಹುದು ಹಾಗೂ ಹೊಸ ತಂತ್ರಜ್ಞಾನದಿಂದ ಯಾವ ರೀತಿಯ ನವೀನ ಉತ್ಪನ್ನಗಳನ್ನು ಅಭಿವೃದ್ಧಿಪಡಿಸಬಹುದು ಎಂಬುದನ್ನು ಇದು ಅವಲೋಕಿಸುತ್ತದೆ.